
	讜讗诐 注诪讚 讘注诇 拽讜专讛 讞讬讬讘 讜讗诐 讗诪专 诇讘注诇 讞讘讬转 注诪讜讚 驻讟讜专 讛讬讛 讘注诇 讞讘讬转 专讗砖讜谉 讜讘注诇 拽讜专讛 讗讞专讜谉 谞砖讘专讛 讞讘讬转 讘拽讜专讛 讞讬讬讘 讜讗诐 注诪讚 讘注诇 讞讘讬转 驻讟讜专 讜讗诐 讗诪专 诇讘注诇 拽讜专讛 注诪讜讚 讞讬讬讘 讜讻谉 讝讛 讘讗 讘谞专讜 讜讝讛 讘驻砖转谞讜:


	讙诪' 讘注讗 诪讬谞讬讛 专讘讛 讘专 谞转谉 诪专讘 讛讜谞讗 讛诪讝讬拽 讗转 讗砖转讜 讘转砖诪讬砖 讛诪讟讛 诪讛讜 讻讬讜谉 讚讘专砖讜转 拽注讘讬讚 驻讟讜专 讗讜 讚诇诪讗 讗讬讘注讬 诇讬讛 诇注讬讜谞讬 讗''诇 转谞讬转讜讛 砖诇讝讛 专砖讜转 诇讛诇讱 讜诇讝讛 专砖讜转 诇讛诇讱 讗诪专 专讘讗 拽''讜 讜诪讛 讬注专 砖讝讛 诇专砖讜转讜 谞讻谞住 讜讝讛 诇专砖讜转讜 谞讻谞住 谞注砖讛 讻诪讬 砖谞讻谞住 诇专砖讜转 讞讘讬专讜 讜讞讬讬讘 讝讛 砖诇专砖讜转 讞讘讬专讜 谞讻谞住 诇讗 讻诇 砖讻谉 讗诇讗 讛讗 拽转谞讬 砖诇讝讛 专砖讜转 诇讛诇讱 讜诇讝讛 专砖讜转 诇讛诇讱 讛转诐 转专讜讬讬讛讜 讻讛讚讚讬 谞讬谞讛讜 讛讻讗 讗讬讛讜 拽注讘讬讚 诪注砖讛 讜讛讬讗 诇讗 讜讛讻转讬讘 {讜讬拽专讗 讬讞-讻讟} 讜谞讻专转讜 讛谞驻砖讜转 讛注讜砖讜转 诪拽专讘 注诪诐 讛谞讗讛 诇转专讜讬讬讛讜 讗讬转 诇讛讜 讗讬讛讜 诪注砖讛 讛讜讗 讚拽注讘讬讚: 讛讬讛 讘注诇 拽讜专讛 专讗砖讜谉 讻讜': 讗诪专 专讬砖 诇拽讬砖 砖转讬 驻专讜转 讘专讛''专 讗讞转 专讘讜爪讛 讜讗讞转 诪讛诇讻转 讘注讟讛 诪讛诇讻转 讘专讘讜爪讛 驻讟讜专讛 专讘讜爪讛 讘诪讛诇讻转 讞讬讬讘转 诇讬诪讗 诪住讬讬注 诇讬讛 讛讬讛 讘注诇 拽讜专讛 专讗砖讜谉 讜讘注诇 讞讘讬转 讗讞专讜谉 谞砖讘专讛 讞讘讬转 讘拽讜专讛 驻讟讜专 讜讗诐 注诪讚 讘注诇 拽讜专讛 讞讬讬讘 讜讛讗 讛讻讗 讚讻专讘讜爪讛 讘诪讛诇讻转 讚诪讬 讜拽转谞讬 讞讬讬讘 讜转住讘专讗 讛讗 住讬讬注讬 讘注讬讗 诇讗 诪住转讬讬讗 讚诇讗 诪住讬讬注讬 讗诇讗 诪拽砖讛 谞诪讬 拽砖讬讗 讟注诪讗 讚讘注讟讛 讛讗 讛讜讝拽讛 诪诪讬诇讗 驻讟讜专 讜讛讗 诪转谞讬' 讚诪诪讬诇讗 讜拽转谞讬 讞讬讬讘 诪转谞讬' 讚驻住拽讛 诇讗讜专讞讗 讻砖诇讚讗 讛讻讗 讻讙讜谉 讚专讘注讛 讘讞讚 讙讬住讗 讗讬讘注讬 诇讛 诇住讙讜讬讬 讘讗讬讚讱 讙讬住讗 讗诇讗 住讬驻讗 讚诪转谞讬' 诪住讬讬注 诇讬讛 诇专''诇 讚拽转谞讬 讛讬讛 讘注诇 讞讘讬转 专讗砖讜谉 讜讘注诇 拽讜专讛 讗讞专讜谉 谞砖讘专讛 讞讘讬转 讘拽讜专讛 讞讬讬讘 讜讗诐 注诪讚 讘注诇 讞讘讬转 驻讟讜专 讜讛讗 讛讻讗 讚讻诪讛诇讻转 讘专讘讜爪讛 讚诪讬 讜拽转谞讬 驻讟讜专 诪转谞讬' 讚讻讬 讗讜专讞讬讛 拽讗 诪住讙讬 讛讻讗 讗''诇 谞讛讬 讚讗讬转 诇讱 专砖讜转 诇住讙讜讬讬 注诇讬 诇讘注讜讟讬 讘讬 诇讬转 诇讱 专砖讜转讗:


	诪转谞讬' 砖谞讬诐 砖讛讬讜 诪讛诇讻讬谉 讘专讛''专 讗讞讚 专抓 讜讗讞讚 诪讛诇讱 讗讜 砖讛讬讜 砖谞讬讛诐 专爪讬谉 讜讛讝讬拽讜 讝讛 讗转 讝讛 砖谞讬讛诐 驻讟讜专讬谉:


	讙诪' 诪转谞讬' 讚诇讗 讻讗讬住讬 讘谉 讬讛讜讚讛 讚转谞讬讗 讗讬住讬 讘谉 讬讛讜讚讛 讗讜诪专 专抓 讞讬讬讘 诪驻谞讬 砖讛讜讗 诪砖讜谞讛 讜诪讜讚讛 讗讬住讬 讘注''砖 讘讬谉 讛砖诪砖讜转 砖讛讜讗 驻讟讜专 诪驻谞讬 砖专抓 讘专砖讜转 讗''专 讬讜讞谞谉 讛诇讻讛 讻讗讬住讬 讘谉 讬讛讜讚讛 讜诪讬 讗诪专 专讘讬 讬讜讞谞谉 讛讻讬 讜讛讗诪专 专' 讬讜讞谞谉 讛诇讻讛 讻住转诐 诪砖谞讛 讜转谞谉 讗讞讚 专抓 讜讗讞讚 诪讛诇讱 讗讜 砖讛讬讜 砖谞讬讛诐 专爪讬谉 驻讟讜专讬谉 诪转谞讬' 讘注''砖 讘讬谉 讛砖诪砖讜转 诪诪讗讬 诪讚拽转谞讬 讗讜 砖讛讬讜 砖谞讬讛诐 专爪讬谉 驻讟讜专讬谉 讛讗 转讜 诇''诇 讛砖转讗 讗讞讚 专抓 讜讗讞讚 诪讛诇讱 驻讟讜专 砖谞讬讛诐 专爪讬谉 诪讘注讬讗 讗诇讗 讛讻讬 拽讗诪专 讗讞讚 专抓 讜讗讞讚 诪讛诇讱 驻讟讜专 讘讚''讗 讘注''砖 讘讬谉 讛砖诪砖讜转 讗讘诇 讘讞讜诇 讗讞讚 专抓 讜讗讞讚 诪讛诇讱 讞讬讬讘 砖谞讬讛诐 专爪讬谉 讗驻讬' 讘讞讜诇 驻讟讜专讬谉 讗诪专 诪专 讜诪讜讚讛 讗讬住讬 讘注''砖 讘讬谉 讛砖诪砖讜转 砖讛讜讗 驻讟讜专 诪驻谞讬 砖专抓 讘专砖讜转 讘注''砖 诪讗讬 讘专砖讜转 讗讬讻讗 讻讚专' 讞谞讬谞讗 讚讗诪专 专' 讞谞讬谞讗





专砖"讬





	转专讜讬讬讛讜 讻讬 讛讚讚讬 谞讬谞讛讜. 砖谞讬讛谉 砖讜讬谉 讘砖讘讬专转谉 砖讗祝 讘注诇 讞讘讬转 住讬讬注 讘砖讘讬专转讛: 讛谞驻砖讜转 讛注讜砖讜转. 谞讜讗祝 讜谞讜讗驻转 讘诪砖诪注: 讻专讘讜爪讛 讘诪讛诇讻转. 讚讘注诇 拽讜专讛 砖注诪讚 讛讜讬 诪砖讜谞讛 砖讗讬谉 讚专讱 诇驻讜砖 讘专讛''专: 讛讗 住讬讜注讬 讘注讬讗. 讚专讘讜爪讛 讘诪讛诇讻转 讞讬讬讘转: 讗诇讗 诪拽砖讬 谞诪讬 拽砖讬讗. 诪转谞讬转讬谉 诇专讬砖 诇拽讬砖 讚讗诪专 讘注讟讛 专讜讘爪转 讞讬讬讘转: 讛讗 讛讜讝拽讛 诪诪讬诇讗. 诪讛诇讻转 讘专讘讜爪讛 驻讟讜专讛 讜讛讻讗 拽转谞讬 讘诪转谞讬转讬谉 讚诪诪讬诇讗 讞讬讬讘: 诪转谞讬转讬谉 讚驻住拽讛. 拽讜专讛 诇讗讜专讞讗 讻砖诇讚讗 砖讛讬讜 专讗砖讬讛 诇专讜讞讘 讛讚专讱 讛诇讻讱 讗驻讬诇讜 诪诪讬诇讗 讞讬讬讘 砖讗讬谉 讚专讱 诇讘注诇 讛讞讘讬转 诇谞讟讜转: 诇住讙讜讬讬 讘讗讬讚讱 讙讬住讗. 讛诇讻讱 讟注诪讗 讚讘注讟讛 讗讘诇 诪诪讬诇讗 驻讟讜专: 诪转谞讬转讬谉. 讚拽讗 诪住讙讬 讘注诇 讛拽讜专讛 讻讬 讗讜专讞讬讛 讜讗讬谉 讻讗谉 砖讬谞讜讬 讛诇讻讱 驻讟讜专 讗讘诇 诪讛诇讻转 砖讘注讟讛 讘专讘讜爪讛 砖讬谞转讛 讗转 讚专讻讛 讜讗讬诪讗 诇讱 讚讞讬讬讘转: 砖谞讬讛谉 驻讟讜专讬谉. 讻讚诪驻专砖 讘讙诪专讗: 诪驻谞讬 砖专抓 [讘专砖讜转]. 诪驻专砖 诇拽诪谉: 讛讗 转讜 诇诪讛 诇讬 [讛砖转讗] 讗讞讚 专抓 讜讗讞讚 诪讛诇讱. 讚专抓 砖讬谞讛 讜诪讛诇讱 诇讗 砖讬谞讛 驻讟讜专 砖谞讬讛诐 专爪讬诐 诪讘注讬讗:





转讜住驻讜转





	讜讗诐 注诪讚 讘注诇 拽讜专讛 讞讬讬讘. 讘讙诪专讗 诪讜拽讬 讚专诪讬讗 诇拽讜专讛 讻砖诇讚讗 讗讘诇 讗讬 诇讗 专诪讬讗 讻砖诇讚讗 驻讟讜专 讚讗讬讘注讬 诇讬讛 诇讘注诇 讞讘讬转 讻砖专讗讛 砖注诪讚 讘注诇 讛拽讜专讛 诇住讙讜讬讬 讘讗讬讚讱 讙讬住讗 讻讚讬 砖诇讗 讬讜讝拽 讗讘诇 讻讬 讛讜讬 讻砖诇讚讗 诇讗 驻砖注 讘注诇 讛讞讘讬转 讚诇讗 讬讚注 讻砖注讜诪讚 讻砖诇讚讗 讗注''驻 砖讙讜祝 讛讗讚诐 专讜讗讛 讻砖注诪讚 诪讛 砖注诪讚 讻砖诇讚讗 讗讬谉 专讜讗讛 讗讘诇 拽砖讛 讚讘住讬驻讗 讗诐 注诪讚 讘注诇 讛讞讘讬转 讗诪讗讬 驻讟讜专 讚讞讘讬转 诇讗 诪住转讘专 讚讛讜讬 讻砖诇讚讗 砖讛讜讗 讚讘专 拽讟谉 讜讛''诇 诇讘注诇 讛拽讜专讛 诇住讙讜讬讬 讘讗讬讚讱 讙讬住讗 讻讚讬 砖诇讗 讬讜讝拽 讘注诇 讞讘讬转 讚讛讗 讻砖讘注诇 讞讘讬转 讗讞专讜谉 诪讜讟诇 注诇讬讜 诇住讙讜讬讬 讘讗讬讚讱 讙讬住讗 讻讚讬 砖诇讗 [讬讜讝拽] 讻''砖 讻砖讘注诇 拽讜专讛 讗讞专讜谉 讚讗讬讘注讬 诇住讙讜讬讬 讘讗讬讚讱 讙讬住讗 讻讚讬 砖诇讗 讬讝讬拽 讻讚驻讬' (诇注讬诇 讚祝 讻讙.) 讙讘讬 讻诇讘 砖谞讟诇 讞专专讛 讜注讜讚 讚讙诐 讝讛 讚讜讞拽 砖讛讗讚诐 专讜讗讛 砖讛讜讗 注讜诪讚 讜讗讬谉 专讜讗讛 砖讛讜讗 注讜诪讚 讻砖诇讚讗 讜谞专讗讛 诇专''讬 讚讗讜专讞讗 讚诪讬诇转讗 讛讜讗 讻砖讛讜诇讻讬谉 讘注诇 讞讘讬转 讜讘注诇 拽讜专讛 讝讛 讗讞专 讝讛 讚讗讬谉 讛讗讞专讜谉 讬讻讜诇 诇注讬讬谉 讘讗讜转讜 砖讛讜诇讱 诇驻谞讬讜 讻诇 砖注讛 讜诇讻讱 讻讬 诇讗 讛讜讬讗 拽讜专讛 讻砖诇讚讗 讬砖 诇讗讞专讜谉 诇诇讻转 讘转讞诇转 讛诇讜讻讜 讘讗讬讚讱 讙讬住讗 讻讚讬 砖诇讗 讬讝讬拽 讗讜 砖诇讗 讬讜讝拽 注''讬 注诪讬讚转 讛专讗砖讜谉 讗讘诇 讻砖谞讜砖讗 讗转 讛拽讜专讛 讻砖诇讚讗 讗讬谉 诇讗讞专讜谉 诇讛住转诇拽 讘讗讬讚讱 讙讬住讗 讘讬谉 砖讛讜讗 讘注诇 拽讜专讛 讘讬谉 砖讛讜讗 讘注诇 讞讘讬转 讜诇讻讱 讗讬谉 驻讜砖注 讗诇讗 讛专讗砖讜谉 讻砖注诪讚 讜诪讬讬专讬 诪转谞讬' 讘讬谉 专讬砖讗 讘讬谉 住讬驻讗 砖讛拽讜专讛 讻砖诇讚讗: 转专讜讬讬讛讜 讻讬 讛讚讚讬 谞讬谞讛讜. 砖讗祝 讘注诇 讞讘讬转 诪住讬讬注 讘砖讘讬专转讛 砖讘讚专讱 讛诇讜讻讜 讛讟讬讞 讞讘讬转讜 讘拽讜专转 讞讘讬专讜 讜讗''转 讜讗诐 讻谉 诇''诇 砖诇讝讛 专砖讜转 诇讛诇讱 讗驻讬' 讗讬谉 专砖讜转 诇讗 诇讝讛 讜诇讗 诇讝讛 驻讟讜专 讘注诇 讛拽讜专讛 诪讟注诐 讝讛 讜讬''诇 讚讘讗 诇诪注讜讟讬 讗诐 讛讬讛 讘注诇 拽讜专讛 专抓 讜讘注诇 讞讘讬转 诪讛诇讱 讗注''驻 砖讘注诇 讞讘讬转 注爪诪讜 讛讟讬讞 讛讞讘讬转 讗注''讙 讚驻讟专 讘诪转谞讬' 讗讞讚 专抓 讜讗讞讚 诪讛诇讱 讛讬讬谞讜 诪砖讜诐 讚拽住讘专 砖讬砖 诇讜 诇专讜抓 讘专讛''专 讗讘诇 讻砖谞讜砖讗 拽讜专讛 注诇 讻转讬驻讜 讗讬谉 诇讜 专砖讜转 诇专讜抓 讗''谞 诪转谞讬转讬谉 讚讗讞讚 专抓 讜讗讞讚 诪讛诇讱 诪讬讬专讬 讘注''砖 讻讚诪讜拽讬 诇讛 专讘讬 讬讜讞谞谉 讗讬 谞诪讬 讬''诇 讚讘讗 诇诪注讟 讘诪拽讜诐 砖讗讬谉 诇讜 专砖讜转 诇讛诇讱 讻讙讜谉 讘讞爪专 讘注诇 讛讞讘讬转 讚讻讬讜谉 讚讗讬谉 诇讜 专砖讜转 诇讘注诇 [讛拽讜专讛] 诇讛诇讱 讗讬谉 诇讘注诇 讞讘讬转 诇讬讝讛专 诪诪谞讜 诪讬讛讜 讻砖注诪讚 讘注诇 讞讘讬转 讞讬讬讘 讘注诇 拽讜专讛 讗驻讬' 砖谞讬讛诐 讘专砖讜转 讻讬讜谉 砖注砖讛 讻诇 讛讛讬讝拽 讚讚讜拽讗 诪砖讜诐 讚转专讜讬讬讛讜 讻讬 讛讚讚讬 谞讬谞讛讜 驻讟专讬谞谉 诇讬讛 讜诇讗 讚诪讬 诇注诪讚 讘注诇 讞讘讬转 讚诪转谞讬转讬谉 讚讻讬讜谉 砖讛讜讗 讬讚注 砖讘讗 讗讞专讬讜 讘注诇 拽讜专讛 谞讜砖讗 讻砖诇讚讗 驻砖注 讘注诪讬讚讛 讻讚驻讬' 讘诪转谞讬' 讜讗讬 讞讘讬转 谞诪讬 讗讬讬专讬 讚讛讜讬讗 讻砖诇讚讗 讗转讬 谞诪讬 砖驻讬专: 讗讬讛讜 拽注讘讬讚 诪注砖讛. 讜诪讬讛讜 诇注谞讬谉 讞讟讗转 讜诇注谞讬谉 诪诇拽讜转 讞讬讬讘转 讚专讞诪谞讗 讗讞砖讘讬讛 诇讛谞讗讛 诪注砖讛: 讚专诪讬讗 讻砖诇讚讗. 讜讗''转 讜讛诇讗 讘拽讚专讬谉 诪讞讬讬讘 诇注讬诇 讻砖谞转拽诇 讛砖谞讬 讘专讗砖讜谉 讜诇讗 讗诪专讬谞谉 讗讬讘注讬 诇讬讛 诇住讙讜讬讬 讘讗讬讚讱 讙讬住讗 讜讛转诐 诇讗 诪讬讬专讬 讻砖诇讚讗 讚诇讗 诪讜拽诪讬谞谉 讚驻住拽讛 诇讗讜专讞讗 讻砖诇讚讗 讗诇讗 讛讛讬讗 讚讗诐 诪讞诪转 讛专讗砖讜谉 谞驻诇讜 讻讜诇诐 讜讬''诇 讻砖谞驻诇 讗讬谉 专讜讗讛讜 讜诇讗 诪爪讬 讗''诇 讗讬讘注讬 诇讱 诇住讙讜讬讬 讘讗讬讚讱 讙讬住讗: 讗讬讘注讬 诇讛 诇住讙讜讬讬 讘讗讬讚讱 讙讬住讗. 砖诇讗 转讛讗 谞讬讝讜拽 讜讗''转 讜讛讗 讗驻讬' 诇讛讝讬拽 讗讬转 诇讛 专砖讜转 诇住讙讜讬讬 注诇讛 讜讬''诇 诪砖讜诐 讚讛讜讬 专讙诇 讘专砖讜转 讛专讘讬诐 讜讗讘讬注讜讟 谞诪讬 诇讗 诪讬讞讬讬讘 诪砖讜诐 讚讻诇 讛诪砖谞讛 讜讘讗 讗讞专 讜砖讬谞讛 讘讜 驻讟讜专: 讜讛讗 讛讻讗 讚讻诪讛诇讻转 讘专讘讜爪讛 讚诪讬讗. 转讬诪讛 诪讗讬 住''讚 讛砖转讗 讜讻讬 住讜讘专 讛讜讗 砖讗诐 砖讘专 讘诪转讻讜讬谉 砖讛讜讗 驻讟讜专 讻诪讜 讘注讟讛 诪讛诇讻转 讘专讘讜爪讛 讛讗 驻砖讬讟讗 诇谉 讘专讬砖 驻讬专拽讬谉 讚砖讜讘专 讞讬讬讘 讚讘讗讚诐 诇讗 砖讬讬讱 讻诇 讛诪砖谞讛 讻讜' 讜讬''诇 讚住''讚 讻讬 讛讬讻讬 讚讘诪转谞讬' 驻讟专讬谞谉 讘注诇 讛拽讜专讛 诇驻讬 砖讘注诇 讞讘讬转 讙讜专诐 诇讜 讘注诪讬讚转讜 砖讗讬谉 诇讜 诇讘注诇 拽讜专讛 诇讬讝讛专 砖诪讗 讬注诪讜讚 讘注诇 讞讘讬转 讛''谞 驻专讛 专讘讜爪讛 讙专诪讛 诇讛 诇诪讛诇讻转 砖转讘注讜讟 讘讛 讜讗讬谉 诇讘注诇 讛驻专讛 诇讬讝讛专 砖诪讗 转诪爪讗 驻专讛 专讘讜爪讛 讘专砖讜转 讛专讘讬诐 讜转讘注讜讟 讘讛 驻专转讜 讜诪砖谞讬 讚讘砖讘讬诇 砖专讘爪讛 诇讗 讙专诪讛 诇讛 讘讻讱 砖转讘注讜讟 讘讛 讚谞讛讬 讚讗讬转 诇讱 专砖讜转 诇住讙讜讬讬 注诇讗讬 诇讘注讜讟讬 讘讬 诇讬转 诇讱 专砖讜转: 砖谞讬诐 砖讛讬讜 诪讛诇讻讬谉 讜讻讜' 讜讛讝讬拽讜 讝讛 讗转 讝讛 驻讟讜专讬谉. 砖讻诇 讗讞讚 讙专诐 诇注爪诪讜 讞讘诇讛 讝讜 讜诇讗 讛讝讬拽讜 诪诪砖 讘诪转讻讜讬谉 讗诇讗 讻诇讜诪专 讛讜讝拽讜 讝讛 讘讝讛 讻讚讗诪专讬' 讘讛驻专讛 (诇拽诪谉 讚祝 诪讞: 讜砖诐) 砖谞讬讛诐 讘专砖讜转 砖谞讬讛诐 砖诇讗 讘专砖讜转 讛讝讬拽讜 讝讛 讗转 讝讛 讞讬讬讘讬谉 讛讜讝拽讜 讝讛 讘讝讛 驻讟讜专讬谉:





专讘讬谞讜 讞谞谞讗诇

[诪转谞讬'] 讝讛 讘讗 讘讞讘讬转讜 讜讝讛 讘讗 讘拽讜专转讜 [讻讜'] 讛讗 讚讘注讗 专讘讛 讘专 谞转谉 诪专讘 讛讜谞讗 讛诪讝讬拽 讗转 讗砖转讜 讘转砖诪讬砖 讛诪讟讛 诪讛讜 讗讬驻砖讟讗 讚讗注"讙 讚转专讜讬讬讛讜 讗讬转 诇讛讜 讛谞讗讛 讗讬讛讜 诇讞讜讚讬讛 拽讗 注讘讬讚 诪注砖讛 讜讗诐 讛讝讬拽讛 讞讬讬讘 讚讗诪专讛 诇讬讛 讗讬讘注讬 诇讱 诇注讬讜谞讬.



讛讬讛 讘注诇 拽讜专讛 专讗砖讜谉 讜讘注诇 讞讘讬转 讗讞专讜谉. 讗诪专 专讬砖 诇拽讬砖 讘' 驻专讜转 讘专砖讜转 讛专讘讬诐 讗讞转 专讘讜爪讛 讜讗讞转 诪讛诇讻转 讘注讟讛 诪讛诇讻转 讘专讘讜爪讛 驻讟讜专讛 专讘讜爪讛 讘诪讛诇讻转 讞讬讬讘转.



诇讬诪讗 诪转谞讬' 诪住讬讬注讗 诇讬讛 专讬砖讗 诇住讬驻讗. 讜住讬驻讗 诇专讬砖讗. 专讬砖讗 讚拽转谞讬 讗诐 注诪讚 讘注诇 讛拽讜专讛 讞讬讬讘 讚讻讬讜谉 砖注诪讚 讘注诇 讛拽讜专讛 讻专讘讜爪讛 讘诪讛诇讻转 讚诪讬 讜拽转谞讬 讞讬讬讘 讻专讬砖 诇拽讬砖. 讜诪转诪讛讬谞谉 讜讛讗 住讬讜注讗 讘注讬讬讗 讘注讟讛 讜讚讗讬 讚讗诪专 诇讱 诇讗 诪住转讬讬讱 讚专讘爪转 讘专砖讜转 讛专讘讬诐 讗诇讗 转讘注讟 注诇讬 讗诇讗 诪拽砖讛 拽砖讬讗 讟注诪讗 讚讘注讟讛 讜诇驻讬讻讱 讞讬讬讘转 讛讗 诇讗 讘注讟讛 讗诇讗 讛讜讝拽讛 诪讛诇讻转 讘专讘讜爪讛 驻讟讜专 讜讛讗 诪转谞讬' 砖讘讬专转 讛讞讘讬转 讘拽讜专讛 讚诪诪讬诇讗 讛讬讗 讜讞讬讬讘 讜驻专讬拽 诪转谞讬' 讚讚诪讬讗 讻讬 砖讜专讗 注诪讚 讻拽讜专讛 诇专讜讞讘 讛讚专讱 讜驻住拽 讛讚专讱 讛讻讗 诪讬讬专讬 讚专讘注讛 驻专讛 讘讞讚 讙讬住讗 讗讬讘注讬 诇讛 诇住讙讜讬讬 讘讗讬讚讱 讙讬住讗 住讬驻讗 诇讬诪讗 诪住讬讬注讗 诇讬讛 诇专讬砖讗 讚专讬砖 诇拽讬砖 讛讬讛 讘注诇 讞讘讬转 专讗砖讜谉 讻讜' 讻讬讜谉 讚讗诪专讬' 讘驻专拽 讻讬爪讚 讛专讙诇 诪讜注讚转 讘讛讗 砖诪注转讗 讚专"诇 讚专' 讬讜讞谞谉 讗讬转 诇讬讛 讛讗 讚专讬砖 诇拽讬砖 砖"诪 讚讛诇讻转讗 讻讜讜转讬讛. 讜讚讘专讬 专讘讗 讜专讘 驻驻讗 讚讗诪专 讗谞讗 驻诇讬讙谞讗 注诇讬讛 诇讗 诪砖讙讞讬谞谉 讘讬讛. 讜讬砖 讗讜诪专讬诐 讻讬讜谉 讚专讘讗 讘转专讗 讛诇讻转讗 讻讜讜转讬讛:



诪转谞讬' 砖谞讬诐 砖讛讬讜 诪讛诇讻讬谉 讘专砖讜转 讛专讘讬诐 讗讞讚 专抓 讜讗讞讚 诪讛诇讱 讗讜 砖讛讬讜 砖谞讬讛谉 专爪讬谉 讜讛讝讬拽讜 讝讛 讗转 讝讛 驻讟讜专讬谉 讗讜拽讬诪谞讗 讘注专讘 砖讘转 讘讬谉 讛砖诪砖讜转 讜讛讻讬 拽转谞讬 讘讚"讗 讘注专讘 砖讘转 讘讬谉 讛砖诪砖讜转 讗讘诇 讘讞讜诇 讗讞讚 专抓 讜讗讞讚 诪讛诇讱 讝讛 砖专抓 讞讬讬讘 讗驻讬' 讘讞讜诇 砖谞讬讛谉 专爪讬谉 驻讟讜专讬谉.



讗"专 讬讜讞谞谉 讛诇讻讛 讻讗讬住讬 讚转谞讬讗 讗讬住讬 讘谉 讬讛讜讚讛 讗讜诪专 专抓 讞讬讬讘 诪驻谞讬 砖讛讜讗 诪砖谞讛 讜诪讜讚讛 讗讬住讬 (讘砖讘转) [讘注"砖] 讘讬谉 讛砖诪砖讜转 砖讛讜讗 驻讟讜专 诪驻谞讬 砖讛讜讗 专抓 讘专砖讜转 诪讗讬 讘专砖讜转 驻讬' 讘专砖讜转 诪爪讜讛 讻专' 讞谞讬谞讗 讚讛讜讛 诪专拽讚 讜讗讝讬诇 讜讗诪专 讘讜讗讜 讜谞爪讗 诇拽专讗转 讻诇讛 讜讗诪专讬 诇讛 诇拽专讗转 诪诇讻讛. 专' 讬谞讗讬 诪转注讟祝 讜拽讗讬 讜讗诪专 讘讜讗讬 讻诇讛 讘讜讗讬 讻诇讛:





专砖讘"讗

转专讜讬讬讛讜 讻讬 讛讚讚讬 谞讬谞讛讜. 驻专砖"讬 讝"诇 砖讗祝 讘注诇 讛讞讘讬转 住讬讬注 讘砖讘讬专转讛 砖讘讚专讱 讛诇讬讻讜 讛讟讬讞 讞讘讬转讜 讘拽讜专转 讞讘专讜 讜讗"转 诇诪讛 诇谉 讟注诪讗 砖诇讝讛 专砖讜转 诇讛诇讱 砖讗驻讬诇讜 诇讗 讛讬讛 专砖讜转 诇讘注诇 讛拽讜专讛 诇讛诇讱 讛讬讛 驻讟讜专 讬"诇 砖讗诇讜 讛讬讛 讘注诇 讛拽讜专讛 专抓 讗注"驻 砖讛讟讬讞 讘注诇 讛讞讘讬转 讞讘讬转讜 讘拽讜专讛 讛讬讛 讞讬讬讘 诇驻讬 砖砖讬谞讛 砖专抓 讜讘注诇 讛讞讘讬转 诪讛诇讱 讻讚专讻讜 讜讻讚讗诪专讬谞谉 诇拽诪谉 专抓 讞讬讬讘 诪驻谞讬 砖讛讜讗 诪砖谞讛 讜讗讬讻讗 诇诪讬讚拽 讚讛砖转讗 诪砖诪注 讚讚讜拽讗 讻砖讘注诇 讛讞讘讬转 讘讗 讻谞讙讚讜 讛讜讗 讚驻讟讜专 讘注诇 讛拽讜专讛 诪砖讜诐 讚讻讛讚讚讬 谞讬谞讛讜 讛讗 注诪讚 讘注诇 讛讞讘讬转 讞讬讬讘 讜讗"讻 诪讗讬 砖谞讗 诪住讬驻讗 讚诪转谞讬转讬谉 讚拽转谞讬 讛讬讛 讘注诇 讛讞讘讬转 专讗砖讜谉 讜讘注诇 讛拽讜专讛 讗讞专讜谉 讗诐 注诪讚 讘注诇 讛讞讘讬转 驻讟讜专 讬"诇 讚住讬驻讗 讘注讜诪讚 讘注诇 讛讞讘讬转.





讛讗 讚拽转谞讬: 砖谞讬诐 砖讛讬讜 诪讛诇讻讬谉 讜讻讜' 讜讛讝讬拽讜 讝讛 讗转 讝讛 砖谞讬讛诐 驻讟讜专讬谉. 诇讗讜 讚讜拽讗 讛讝讬拽讜 讗诇讗 讛讜讝拽讜 讝讛 讘讝讛 拽讗诪专 讗讘诇 讛讝讬拽讜 诪砖诇诪讬谉 讘诪讜转专 谞讝拽 砖诇诐 讜讻讚讗诪专讬谞谉 讘砖讜专 砖谞讙讞 讗转 讛驻专讛 砖谞讬讛诐 讘专砖讜转 砖谞讬讛诐 砖诇讗 讘专砖讜转 讛讝讬拽讜 讝讛 讗转 讝讛 讞讬讬讘讬谉 讛讜讝拽讜 讝讛 讘讝讛 驻讟讜专讬谉.





讛诪讗讬专讬

讛诪讝讬拽 讗转 讗砖转讜 讘转砖诪讬砖 讛诪讟讛 讘讛讬讝拽 砖讛讬讛 讗驻砖专 诇讜 诇讛砖诪专 讛讬诪谞讜 讞讬讬讘 讘讗专讘注讛 讚讘专讬诐 专"诇 谞讝拽 讜爪注专 讜砖讘转 讜专驻讜讬 讜讗诐 诪转讛 讙讜诇讛 注诇 讬讚讛 讜讬砖 讗讜诪专讬诐 砖诪讗讞专 砖注砖讬讬转讜 砖讜讙讙 诇注谞讬谉 讗讬 讗转讛 诪讞讬讬讘讜 诪诪讜谉 讗诇讗 讘谞讝拽 砖讛砖讗专 讗讬谉 诇讛诐 诪拽讜诐 讗诇讗 讘诪讝讬讚 讗讜 拽专讜讘 诇诪讝讬讚:



砖转讬 驻专讜转 讘专砖讜转 讛专讘讬诐 讗讞转 专讘讜爪讛 讜讗讞转 诪讛诇讻转 讻讘专 讘讗专谞讜 砖诇讗 住讜祝 讚讘专 讗诐 讘注讟讛 专讘讜爪讛 讘诪讛诇讻转 砖讛讬讗 讞讬讬讘转 讗诇讗 讗祝 讘讬注讟讛 诪讛诇讻转 讘专讘讜爪讛 讞讬讬讘转 讗祝 讗诐 讛讜讝拽 讘讛 讗讞讚 讻讙讜谉 砖谞转拽诇 讘讛 讜讛讜讝拽 讘讙讜驻讜 讞讬讬讘 讘注诇 讛讘讛诪讛 诪砖讜诐 讘讜专 讜讗驻讬诇讜 讛讬转讛 专讘讜爪讛 讘爪讚 讗讞讚 讜讛讬讛 诪拽讜诐 诇讛诇讱 讘爪讚 讛讗讞专 砖讗讬谉 讚专讻谉 砖诇 讘谞讬 讗讚诐 诇讛转讘讜谞谉 讘讻讱:



讛诪砖谞讛 讛砖砖讬转 讜讛讻讜谞讛 讘讛 讻讻讜谞转 砖诇驻谞讬讛 讜讗诪专 注诇 讝讛 砖谞讬诐 砖讛讬讜 诪讛诇讻讬谉 讘专砖讜转 讛专讘讬诐 讗讞讚 专抓 讜讗讞讚 诪讛诇讱 讗讜 砖讛讬讜 砖谞讬讛诐 专爪讬诐 讜讛讝讬拽讜 讝讛 讗转 讝讛 砖谞讬讛诐 驻讟讜专讬诐 讗诪专 讛专"诐 注拽专 讛讜讗 讗爪诇谞讜 讻讬 诪讬 砖讛讜讗 专抓 诪砖谞讛 讛讜讗 讜讗诐 讛讝讬拽 砖讜诐 讗讚诐 讘注转 诪专讜爪转讜 讞讬讬讘 讗诇讗 讗诐 讗讜转讛 砖注讛 讛讬讗 注专讘讬 砖讘转讜转 讗讜 注专讘讬 讬诪讬诐 讟讜讘讬诐 诇驻讬 砖讘谞讬 讗讚诐 谞讞驻讝讬谉 诇诇讻转 讘讚专讱 诪爪讜讛 讜诪砖谞讛 讝讜 讞住专讛 讜专讗讜讬 诇讜诪专 讻讱 讛讬讛 讗讞讚 专抓 讜讗讞讚 诪讛诇讱 讘注专讘讬 砖讘转讜转 讜讘注专讘讬 讬诪讬诐 讟讜讘讬诐 讗讜 砖讛讬讜 砖谞讬讛诐 专爪讬诐 讘砖讗专 讬诪讜转 讛砖谞讛 讜讛讝讬拽讜 讝讛 讗转 讝讛 驻讟讜专讬诐:



讗诪专 讛诪讗讬专讬 砖谞讬诐 砖讛讬讜 诪讛诇讻讬谉 讘专砖讜转 讛专讘讬诐 讜专"诇 讝讛 讻谞讙讚 讝讛 讗讞讚 专抓 讜讗讞讚 诪讛诇讱 讗讜 砖讛讬讜 砖谞讬讛诐 专爪讬诐 讜讛讜讝拽讜 讝讛 讘讝讛 讘驻讙讬注转诐 砖谞讬讛诐 驻讟讜专讬诐 驻专砖讜 讘讙诪专讗 砖谞讬讛诐 专爪讬诐 讘讞讜诇 讜讗讞讚 专抓 讜讗讞讚 诪讛诇讱 讘注专讘 砖讘转 讛讗 讗诐 讛讬讛 讗讞讚 专抓 讜讗讞讚 诪讛诇讱 讘讞讜诇 讛专抓 讞讬讬讘 砖讛讜讗 诪砖谞讛 讜讬砖 讗讜诪专讬诐 砖讗诐 讗诪专 诇讜 谞讟讛 诇讱 注诇 讬诪讬谞讱 讗讜 注诇 砖诪讗诇讱 驻讟讜专 讜诪"诪 讗诐 讛讝讬拽讜 讝讛 讗转 讝讛 砖诇讗 诪爪讚 讛驻讙讬注讛 讞讬讬讘讬诐 讻诪讜 砖讬转讘讗专 讘驻专拽 讞诪讬砖讬 讜讗祝 砖诇讗 讘讻讜谞讛 砖讗讬谉 讘谞讝拽讬 讗讚诐 讞诇讜拽 讘讬谉 诪转讻讜讬谉 诇砖讗讬谉 诪转讻讜讬谉 讜讝讛 砖讗诪专讜 讘注专讘 砖讘转 专抓 驻讟讜专 驻专砖讜 讘讙诪专讗 诪驻谞讬 砖专抓 讘专砖讜转 讜讗注"驻 砖讻诇 讗讜转谉 砖讗诪专讜 诪讜转专讬谉 讜讻讜' 讗诐 讛讝讬拽讜 讞讬讬讘讬诐 诇砖诇诐 讚讘专 讝讛 讻讱 驻讬专讜砖讜 砖专抓 讘专砖讜转 讜讻谉 讚专讻讜 讜讗讬谉 砖诐 砖谞讜讬 讻诇诇:



讝讛讜 讘讬讗讜专 讛诪砖谞讛 讜讻谉 讛诇讻讛 讜诇讗 谞转讞讚砖 注诇讬讛 讘讙诪专讗 讚讘专 砖诇讗 讘讗专谞讜讛讜:





砖讬讟讛 诪拽讜讘爪转

讜讗诐 注诪讚 讘注诇 讛拽讜专讛 讞讬讬讘. 讻转讘讜 讛转讜住驻讜转 讜谞专讗讛 诇专"讬 讚讗讜专讞讗 讚诪讬诇转讗 讛讜讗 讜讻讜' 注讚 讜诇讻讱 讻讬 诇讗 讛讜讬讗 讻砖诇讚讗 讬砖 诇讗讞专讜谉 诇诇讻转 讘转讞诇转 讛讬诇讜讻讜 诇讗讬讚讱 讙讬住讗 讻讚讬 砖诇讗 讬讝讬拽 讗讜 砖诇讗 讬讜讝拽 讜讻讜'. 讜拽砖讛 诇驻讬专讜砖 讝讛 讗诐 讻谉 诪讛 诪拽砖讬诐 讛转讜住驻讜转 诇注讬诇 讘讚讬讘讜专 讜拽转谞讬 讞讬讬讘 砖讛讬讛 诇讜 诇讛讝讛讬专 讜讻讜' 讜讝讛 诇砖讜谞诐 讜讗"转 讗讬 讗讜专讞讬讛 讗诪讗讬 讛讜讬 诇讬讛 诇讛讝讛讬专 讛讗 诇拽诪谉 诪讜讻讞 讚讗讬 诇讗 专诪讬讗 讻砖诇讚讗 驻讟讜专 讚讗讬讘注讬 诇讬讛 诇讘注诇 讛讞讘讬转 诇讗住讜拽讬 讗讚注转讬讛 砖诪讗 讬注诪讜讚 讜讻讜'. 讜讛砖转讗 诇驻讬专讜砖 讝讛 讚诪驻专砖讬诐 讟注诪讗 讚讗讬 诇讗 专诪讬讗 讻砖诇讚讗 驻讟讜专 讛讬讬谞讜 诪砖讜诐 砖讛讬讛 诇讜 诇讗讞专讜谉 诇诇讻转 讘转讞讬诇转 讛讬诇讜讻讜 讘讗讬讚讱 讙讬住讗 讜诇讗 诪讟注诐 讚讗讬讘注讬 诇讬讛 诇讘注诇 讛讞讘讬转 诇讗住讜拽讬 讗讚注转讬讛 讜讻讜'. 诪注转讛 讗讬谞讜 拽砖讛 讛拽讜砖讬讗 砖讛拽砖讜 讛转讜住驻讜转 诇注讬诇. 讜讬"诇 讚讛讻讬 驻讬专讜砖讜 诇注讬诇 讗讬 诇讗 专诪讬讗 讻砖诇讚讗 驻讟讜专 驻讬专讜砖 讚讗讬谉 诇讜诪专 讚讟注诪讗 讚驻讟讜专 诪砖讜诐 讚讗讬讘注讬 诇讬讛 诇讘注诇 讞讘讬转 诇住讙讜讬讬 讘讗讬讚讱 讙讬住讗 讻讬 讛讜讗 讬注诇讛 注诇 讚注转讜 砖讗祝 注诇 驻讬 砖讘转讞讬诇转 讛讬诇讜讻讜 诇讗 讛讬讛 诪讜诇讬讱 讛拽讜专讛 讻砖诇讚讗 讻砖讬注诪讜讚 诇讻转祝 讬注砖讛 讗讜转讛 讻砖诇讚讗 诇驻讬讻讱 诇讗 讛讬讛 讬讻讜诇 诇诇讻转 讘讗讬讚讱 讙讬住讗 讗诇讗 讜讚讗讬 讛讟注诐 讚驻讟讜专 诪砖讜诐 讚讗讬讘注讬 诇讬讛 诇讘注诇 讞讘讬转 诇讗住讜拽讬 讗讚注转讬讛 砖诇讗 讬注诪讜讚 讘注诇 拽讜专讛. 讜诪住讬讬诐 讛转讜住驻讜转 诇注讬诇 讛拽讜砖讬讗 砖诇讛诐 讜讗诐 讻谉 讗驻讬诇讜 讻砖诇讚讗 谞诪讬 讛讬讛 驻讟讜专 讚讗讬讘注讬 诇讬讛 诇讘注诇 讞讘讬转 诇讗住讜拽讬 讗讚注转讬讛 砖诇讗 讬注诪讜讚 讻砖诇讚讗 讜讻讜' 讜讻诇 讛讚讬讘讜专 讛讜诇讱 讻讚讬谉 注诇 讝讛 讛讚专讱. 讙诇讬讜谉. 
讜讛专"专 讬砖注讬讛 讝"诇 讻转讘 诇拽诪谉 讜讝"诇 讚驻住拽讬讛 诇讗讜专讞讬讛 讻砖诇讚讗 诪砖诪注 讛讗 诇讗 驻住拽讬讛 诪爪讬 讗诪专 讘注诇 讛拽讜专讛 讛讬讛 诇讱 诇讬讝讛专 砖诇讗 转讜讝拽 讜诇住讙讜讬讬 讘讗讬讚讱 讙讬住讗. 讜讗讬 拽砖讬讗 诪讗讬 砖谞讗 诪住讬驻讗 讚拽讗诪专 讗诐 注诪讚 讘注诇 讛讞讘讬转 驻讟讜专 讜讗诪讗讬 讻诇 砖讻谉 讚讬讻讜诇 诇讜诪专 讘注诇 讛讞讘讬转 讛讬讛 诇讱 诇住讙讜讬讬 讘讗讬讚讱 讙讬住讗 砖诇讗 转讝讬拽谞讬 讚讬讜转专 讬砖 诇讗讚诐 诇讬讝讛专 砖诇讗 讬讝讬拽 诪砖诇讗 讬讜讝拽 讻讚讗诪专讬谞谉 讙讘讬 讞专专讛 讜讻谉 诇注讬诇 讙讘讬 谞转拽诇. 讜讗讜诪专 专讬讘"讗 讚诇讗 讚诪讬 讚讜讚讗讬 诇注谞讬谉 砖诪讬专讛 讗讬谉 讗讚诐 诪转讘讜谞谉 诇砖诪讜专 讘讬转讜 讻诇 讻讱 砖诇讗 讬讜讝拽 讜讻谉 讘诪讛诇讱 讘专砖讜转 讛专讘讬诐 讗讬谞讜 谞讝讛专 讻诇 讻讱 诇讛转讘讜谞谉 讘讚专讱 砖诇讗 讬讜讝拽 讻诪讜 砖诇讗 讬讝讬拽 讗讘诇 讘讗讚诐 讛谞讜砖讗 讞讘讬转 讛讜讗 谞讝讛专 讬讜转专 砖诇讗 讬讜讝拽 诪讘注诇 讛拽讜专讛 砖诇讗 讬讝讬拽讜讛讜. 讜专"讬 驻讬专砖 讚住讬驻讗 谞诪讬 诪讬讬专讬 讚驻住拽讬讛 讘讗讜专讞讬讛 讻砖诇讚讗 讜讗讬谉 讬讻讜诇 讘注诇 讛讞讘讬转 诇讜诪专 讛讜讬 诇讱 诇住讙讜讬讬 讘讗讬讚讱 讙讬住讗 讜讙诐 讗讬谉 讬讻讜诇 诇讜诪专 诇诪讛 讛讬讬转 讛讜诇讱 讻砖诇讚讗 砖讬讗诪专 诇讗 讗住讜拽讬 讗讚注转讗讬 砖转注诪讜讚 讘专砖讜转 讛专讘讬诐 讜诇讗 讛讬讬转 讛讜诇讱 诇讗讞专 讛讝讬拽讱. 注"讻.
讜转诇诪讬讚 讛专"驻 讝"诇 讻转讘 讜讝"诇 讚讛转诐 谞诪讬 诪讬讬专讬 讚专诪讬讗 诇讞讘讬转 讻砖诇讚讗 讜讻谉 爪专讬讱 诇讜诪专 讙讘讬 谞专 讚拽转谞讬 讝讛 讘讗 讘谞专讜 讜讝讛 讘讗 讘驻砖转谞讜. 诪讬讛讜 拽砖讛 讚讞讘讬转 讜谞专 讚讘专 拽讟谉 讛讜讗 讜讗讬谉 专讜讞讘 讛讚专讱 诪转诪诇讗 诪讛诐. 讜砖诪讗 讬砖 诇讜诪专 讚诪讬讬专讬 讘诪拽诇 诪诇讗 讞讘讬转 讗讜 诪拽诇 诪诇讗 谞专讜转 讜专诪讬讗 诇诪拽诇 讻砖诇讚讗 诇讻诇 专讜讞讘 讛讚专讱. 注"讻.
讞"诪 转谞"讙 讛诪讝讬拽 讗转 讗砖转讜 讘转砖诪讬砖 讛诪讟讛 讘讛讬讝拽 砖讛讬讛 讗驻砖专 诇讜 诇讛砖诪专 诪诪谞讜 讞讬讬讘 讘讗专讘注讛 讚讘专讬诐 讜讗诐 诪转讛 讙讜诇讛 注诇 讬讚讛. 讜讬砖 讗讜诪专讬诐 砖诪讗讞专 砖注砖讬讬转讜 砖讜讙讙 讗讬 讗转讛 诪讞讬讬讘讜 诪诪讜谉 讗诇讗 讘谞讝拽 砖讛砖讗专 讗讬谉 诇讛诐 诪拽讜诐 讗诇讗 讘诪讝讬讚 讗讜 拽专讜讘 诇诪讝讬讚. 讛专讘 讛诪讗讬专讬 讝"诇.


转专讜讜讬讬讛讜 讻讛讚讚讬 谞讬谞讛讜. 驻讬专讜砖 砖讗祝 讘注诇 讛讞讘讬转 住讬讬注 讘砖讘讬专转讜 讜讻讜'. 讗诐 讻谉 诇诪讛 诇讬 讟注诪讗 讚诇讝讛 专砖讜转 诇讛诇讱 讜讻讜'. 讜讬"诇 讚讗祝 注诇 讙讘 讚转专讜讜讬讬讛讜 讻讬 讛讚讚讬 谞讬谞讛讜 讚讜拽讗 讛讬讻讗 讚讬砖 诇讜 专砖讜转 诇讛诇讱 诇讘注诇 讛拽讜专讛 讜讻讜'. 讗讬 谞诪讬 讘讗 诇诪注讟 谞诪讬 讘专砖讜转 讛专讘讬诐 讛讬讻讗 讚讛讜讬 讘注诇 讛拽讜专讛 专抓 讜讘注诇 讛讞讘讬转 诪讛诇讱 讚讛讜讗讬诇 讜讛讜讬 专抓 砖诇讗 讘专砖讜转 讞讬讬讘 讘注诇 讛拽讜专讛 讻讚讗诪专讬谞谉 诇拽诪谉 讞讬讬讘 诪驻谞讬 砖讛讜讗 诪砖谞讛 讜讗驻讬诇讜 诇诪讗讬 讚讘注讬 诇讗讜拽诪讬 诪转谞讬转讬谉 讚诇讗 讻讗讬住讬 诇讗讜 诪砖讜诐 讚驻讟专 诇讬讛 转谞讗 讚诪转谞讬转讬谉 讙诐 讻砖讛讜讗 诪砖谞讛 讗诇讗 诪砖讜诐 讚拽住讘专 砖讬砖 诇讜 专砖讜转 诇专讜抓 讘专砖讜转 讛专讘讬诐 讜讛谞讬 诪讬诇讬 讻砖讗讬谞讜 讟注讜谉 诪砖讗讜讬 讗讘诇 讟注讜谉 诪砖讗讜讬 诪讜讚讛 讚讗讬谉 诇讜 专砖讜转 诇专讜抓. 转诇诪讬讚 讛专"驻 讝"诇.


转专讜讜讬讬讛讜 讻讛讚讚讬 谞讬谞讛讜 讜讻讜'. 讗讬讻讗 诇诪讬讚拽 讚讛砖转讗 诪砖诪注 讚讚讜拽讗 讻砖讘讗 讘注诇 讛讞讘讬转 讻谞讙讚讜 讛讜讗 讚驻讟讜专 讘注诇 讛拽讜专讛 诪砖讜诐 讚讻讛讚讚讬 谞讬谞讛讜 讛讗 注诪讚 讘注诇 讛讞讘讬转 讞讬讬讘 讜讗诐 讻谉 诪讗讬 砖谞讗 诪住讬驻讗 讚拽转谞讬 讛讬讛 讘注诇 讞讘讬转 专讗砖讜谉. 讬砖 诇讜诪专 讚住讬驻讗 讘注讜诪讚 讘注诇 讛讞讘讬转 讻讘砖讜专讛. 讛专砖讘"讗 讝"诇.
讜讛专"专 讬砖注讬讛 讝"诇 讻转讘 讜讝"诇 转专讜讜讬讬讛讜 讻讛讚讚讬 谞讬谞讛讜 讜诪砖诪注 讚讜拽讗 诪砖讜诐 讚讗祝 讘注诇 讛讞讘讬转 住讬讬注 讘砖讘讬专转讛 讗讘诇 讗诐 注诪讚 讘注诇 讛讞讘讬转 诪讞讬讬讘 讘注诇 讛拽讜专讛. 讜转讬诪讛 诪讗讬 砖谞讗 诪住讬驻讗 讚转谞谉 讛讬讛 讘注诇 讛讞讘讬转 专讗砖讜谉 讜讻讜' 驻讟讜专 讘注诇 讛拽讜专讛 讜讗诪讗讬 讛诇讗 住讬讬注 讘砖讘讬专转讜. 讜讗讜诪专 专讬讘"讗 讚住讬驻讗 讛注诪讬讚讛 讛讬讗 诪讬讛专讛 讛谞讝拽 诇讘讗 砖讗诐 讛讬讛 诪讛诇讱 诇讗 讛讙讬注讜 讘注诇 讛拽讜专讛 讗讘诇 讛讻讗 砖讛诐 讘讗讬诐 讝讛 讻谞讙讚 讝讛 讛注诪讬讚讛 诪专讞拽转 讛讛讬讝拽 诇讘讗 讜讗讬谉 诇驻讟讜专 讘注诇 讛拽讜专讛 讘注诪讬讚讛 讛讝讗转. 注"讻.


讗讬讘注讬 诇讬讛 诇住讙讜讬讬 讘讗讬讚讱 讙讬住讗. 讜讗"转 讗诐 讻谉 诇注讬诇 讙讘讬 拽讚专讬谉 讚拽转谞讬 专讗砖讜谉 讞讬讬讘 讘谞讝拽讬 砖谞讬 讗诪讗讬 讗讬讘注讬 诇讬讛 诇住讙讜讬讬 讘讗讬讚讱 讙讬住讗. 讜诇讬讻讗 诇诪讬诪专 讚驻住拽讗 诇讗讜专讞讗 讻砖诇讚讗 讚讛讗 诪讚诪讜拽诪讬谞谉 住讬驻讗 讚拽转谞讬 讜讗诐 诪讞诪转 专讗砖讜谉 谞驻诇讜 讞讬讬讘 讜讻讜' 讻讚驻住拽讗 讻砖诇讚讗 诪讻诇诇 讚专讬砖讗 诇讗 专诪讬讗 讻砖诇讚讗. 讜讬"诇 讚讚讜拽讗 讘讘讛诪讛 砖注讬谞讬讛 诇诪讟讛 砖讬讬讱 诇诪讬诪专 讗讬讘注讬 诇讬讛 诇住讙讜讬讬 讘讗讬讚讱 讙讬住讗 砖专讜讗讛 讛讘讛诪讛 砖专讘讜爪讛 诇驻谞讬讛 讗讘诇 讘讗讚诐 砖驻谞讬讜 诇诪注诇讛 讗讬谞讜 专讜讗讛 讗转 讞讘讬专讜 讻砖谞驻诇. 讜讗祝 注诇 讙讘 讚讙讘讬 讗讚诐 谞诪讬 讗诪专讬谞谉 讛讻讗 讚专诪讬讗 讻砖诇讚讗 讛讗 诇讗 讻砖诇讚讗 讗诪专讬谞谉 讗讬讘注讬 诇讬讛 诇住讙讜讬讬 讘讗讬讚讱 讙讬住讗 讛讬讬谞讜 讛讻讗 砖讛拽讜专讛 诇诪注诇讛 诪讻转驻讬讜 砖诇 讞讘讬专讜 讜讛讬讛 诇讜 诇专讗讜转讛 讗祝 注诇 讙讘 讚注讬谞讬讜 诇诪注诇讛 讗讘诇 诇注讬诇 讻砖谞驻诇 讞讘讬专讜 讜讚讗讬 诇讗 讞讝讬 诇讬讛. 转诇诪讬讚 讛专"专 驻专抓 讝"诇.


讜讛专"专 讬砖注讬讛 讝"诇 讻转讘 讜讝"诇 讗讬讘注讬 诇讬讛 诇住讙讜讬讬 讘讗讬讚讱 讜讻讜'. 讜讘拽讚专讬诐 讚诇讗 讗诪专 讛讻讬 诪驻谞讬 砖讻砖谞驻诇 讗讬谞讜 专讜讗讛讜 讗讘诇 讛讻讗 砖谞讬讛诐 注讜诪讚讬诐 讜专讜讗讬诐 讝讛 讗转 讝讛 讜讛讬讛 诇讜 诇谞讟讜转 讬诪讬谉 讗讜 砖诪讗诇. 注"讻.


讜讛讗 讛讻讗 讚讘诪讛诇讻转 讻专讘讜爪讛 讚诪讬. 讜讗"转 讜讛讗 诇讗 讚诪讜 讚驻专讛 讛讝讬拽讛 讘讬讚讬诐 讜诪转谞讬转讬谉 讘讗诐 注诪讚 讘注诇 讛讞讘讬转 讛讝讬拽讗 诪诪讬诇讗 讜讗诐 讻谉 谞讛讬 讚驻讟专讬谞谉 讘诪转谞讬转讬谉 诇讬讻讗 诇诪讬驻讟专 讙讘讬 驻专讛. 讜注讜讚 拽砖讛 讚讟注诪讗 讚驻专讛 讚驻讟讜专 讛讜讬 诪砖讜诐 诪砖谞讛 讜讘讗 讗讞专 讜砖讬谞讛 讘讜 讜讛讗讬 讟注诪讗 诇讗 砖讬讬讱 讙讘讬 讗讚诐 讻讚驻专讬砖谞讗 诇注讬诇 讜诪转谞讬转讬谉 讛讬讬谞讜 讗讚诐. 讜讬"诇 讚诇讗 讙专注 讛讬讝讬拽讗 诪诪讬诇讗 讚讗讚诐 诇讛讬讝拽讗 讚讘讬讚讬诐 讚驻专讛 讜诇讛讻讬 诪讚诪讬 诇讛讜 讗讛讚讚讬 讘讟注诪讗 讚驻专讛 讛讜讬 诪砖讜诐 讚专讘讜爪讛 讙讜专诪转 诇诪讛诇讻转 砖讘注讟讛 讘讛 诇驻讬 讚讗讜专讞讗 讻砖驻专讛 专讜讗讛 讗转 讞讘专转讛 专讜讘爪转 讘讜注讟转 讘讛 讜讛讻讬 谞诪讬 讘诪转谞讬转讬谉 讘砖注讜诪讚 讘注诇 讛讞讘讬转 讙讜专诐 诇讘注诇 讛拽讜专讛 诇砖讘专 讜诇讛讻讬 诪讚诪讛 诇讛讜 讗讛讚讚讬. 讜诪砖谞讬 讚诪讻诇 诪拽讜诐 诇讗 讚诪讜 讚讙讘讬 驻专讛 谞讛讬 讚讗讬转 诇讱 讜讻讜' 讻诇讜诪专 讘砖讘讬诇 砖专讘爪讛 诇讗 讛讬讗 讙专诪讛 诇讱 讘讻讱 砖转讘注讜讟 讘讛 讚谞讛讬 讚讗讬转 诇讱 专砖讜转讗 诇住讙讜讬讬 注诇讗讬 讜讻讜'. 讜转讬诪讗 讛讗 讗诪专讬谞谉 诇注讬诇 讗讬讘注讬 诇讬讛 诇住讙讜讬讬 讘讗讬讚讱 讙讬住讗 讻讚讬 砖诇讗 转讛讗 谞讬讝讜拽讛 讜讗诐 讻谉 讻诇 砖讻谉 讚讗诪专讬谞谉 诇讬讛 砖诇讗 转讝讬拽 讗讞专讬诐 讜讗诐 讻谉 诇讬转 诇讬讛 专砖讜转讗 诇住讙讜讬讬 注诇讛. 讜讬"诇 讚讛讻讬 拽讗诪专 谞讛讬 讚讗讬转 诇讬讛 专砖讜转讗 诇住讙讜讬讬 注诇讗讬 讜诇讛驻讟专 讻讚讬谉 专讙诇 讘专砖讜转 讛专讘讬诐 讚专讞诪谞讗 驻讟专讬讛 讗讘诇 讻讚讬 砖诇讗 转讛讗 谞讝讜拽转 讜讚讗讬 讗讬讘注讬 诇讬讛 诇住讙讜讬讬 讘讗讬讚讱 讙讬住讗. 转诇诪讬讚 讛专"驻 讝"诇.


诪转谞讬转讬谉 讚诇讗 讻讗讬住讬 讜讻讜'. 讜诇讗 讘注讬 诇讗讜拽诪讛 诪转谞讬转讬谉 讗驻讬诇讜 讻讗讬住讬 讜讻讙讜谉 砖专抓 讜诪砖讗讜 注诇 讻转驻讜 讚讗诐 讻谉 诇专讘谞谉 诇讗 驻诇讬讙讬 讜诪讚拽讗诪专 讜诪讜讚讛 讗讬住讬 讘注诇 讻专讞讱 诪讻诇诇 讚驻诇讬讙讬 专讘谞谉. 讛专"砖 讝"诇.


讛讗 转讜 诇诪讛 诇讬. 讜诪砖谞讬谞谉 讚讞"诪 讜讛讻讬 拽讗诪专 讗讞讚 专抓 讜讗讞讚 诪讛诇讱 讘注专讘 砖讘转 讗讜 砖谞讬讛诐 专爪讬诐 讘讞讜诇 讜讛讻讬 驻讬专讜砖讜 讗祝 注诇 讙讘 讚诪讬 砖讛讜讗 专抓 讘专砖讜转 讛专讘讬诐 谞专讗讛 诪砖讜谞讛 讚讗讬谉 讚专讱 诇专讜抓 讜讗诐 驻讙注 讜讛讝讬拽 专抓 讘诪讛诇讱 讚讬谞讗 讛讜讗 砖讬讛讬讛 讞讬讬讘 诇砖诇诐 讻讜诇讬讛 谞讝拽 讚讗讚诐 诪讜注讚 诇注讜诇诐 讗讘诇 讻讬讜谉 砖讛讜讗 注专讘 砖讘转 讚讗讚诐 讟专讜讚 诇拽谞讜转 爪专讻讬 砖讘转 讗讜 诇拽谞讜转 砖诪谉 诇谞专 砖诇 砖讘转 讚专讱 讛讜讗 诇诪讬 砖讛讜讗 讘谉 讘专讬转 诇专讜抓 注诇 讻谉 讗诐 讛讝讬拽讜 讝讛 讗转 讝讛 谞驻讟专 砖讛专讬 讬砖 诇讜 专砖讜转 诇专讜抓 讘讚专讱 讜注诇 讛谞讬讝拽 讛讬讛 诇讛专讞讬拽 讗转 注爪诪讜 讗讘诇 讘讞讜诇 讚讜拽讗 讻砖砖谞讬讛诐 专爪讬诐 讚砖谞讬讛诐 诪砖讜谞讬诐 讚诪讬驻讟专 讛诪讝讬拽 砖讛专讬 诇讗 砖讬谞讛 讛诪讝讬拽 讬讜转专 诪谉 讛谞讬讝拽 讜注诇 讛谞讬讝拽 讛讬讛 诇讜 诇讛专讞讬拽 讗转 注爪诪讜 砖诇讗 讬讝讬拽讜讛讜 讗讘诇 讗讞讚 专抓 讜讗讞讚 诪讛诇讱 讗诐 讛讝讬拽 专抓 诪砖诇诐 谞讝拽 砖诇诐. 讜诪砖诪注 砖讗诐 讗诪专 诇讜 专抓 诇诪讛诇讱 谞讟讛 诇讱 注诇 讬诪讬谞讱 讗讜 注诇 砖诪讗诇讱 讜诇讗 砖诪注 讗诇讬讜 讚诪驻讟专 讻诪讜 砖砖谞讬谞讜 讘诪砖谞讛 专讗砖讜谞讛 诇讝讜 讜讗诐 讗诪专 诇讜 诇讘注诇 讞讘讬转 注诪讜讚 讜诇讗 注诪讚 驻讟讜专 讜讻谉 讛讚讬谉 谞诪讬 讗诐 讛讬讛 讗讞讚 专抓 讗讞专 讞讘讬专讜 讻讚讬谉 讘注诇 讞讘讬转 讜拽讜专讛. 讜砖讬讬诇讬谞谉 讘讙诪专讗 讘注专讘 砖讘转 诪讗讬 讘专砖讜转 讗讬讻讗 讻诇讜诪专 讻讬讜谉 讚谞拽讟 讘讬谉 讛砖诪砖讜转 讜讘讬谉 讛砖诪砖讜转 讗讬谉 讚专讱 讘谉 讘专讬转 诇讛讬讜转 注讜住拽 讘爪专讻讬 砖讘转 砖讻诇 讬砖专讗诇 讝专讬讝讬谉 讛谉 讘诪爪讜讜转 讗诐 讻谉 诪讗讬 讘专砖讜转 讗讬讻讗. 讜诪砖谞讬 砖讬讜爪讗 诪注讜讟祝 诇拽专讗转 砖讘转 诪诇讻转讗 讜讗讜诪专 讘讜讗讬 讻诇讛 讘讜讗讬 讻诇讛. 讛专"专 讬讛讜谞转谉 讝"诇.





诪讛专砖"讗 - 讞讬讚讜砖讬 讛诇讻讜转

讘讚"讛 讜讗诐 注诪讚 讘注诇 拽讜专讛 讻讜' 讜讘讬谉 住讬驻讗 砖讛拽讜专讛 讻砖诇讚讗 注讻"诇 拽"拽 讻讬讜谉 讚讘住讬驻讗 谞诪讬 讗讬讬专讬 讻砖诇讚讗 诪讗讬 拽讗诪专 讗诇讗 住讬驻讗 讚诪转谞讬' 诪住讬讬注 诇讬讛 诇专"诇 讻讜' 讛讗 讗讬讻讗 诇驻诇讜讙讬 讚讘讛讱 住讬驻讗 讻讬讜谉 讚讛拽讜专讛 讻砖诇讚讗 讗讬谉 诇讜 诇讛住转诇拽 讘讗讬讚讱 讙讬住讗 诪砖讗"讻 讘诪讛诇讻转 讘专讘讜爪讛 讚讛"诇 诇住讙讜讬讬 讘讗讬讚讱 讙讬住讗 讜讚讜"拽:


讘讚"讛 讚专诪讬讗 讻砖诇讚讗 讜讗"转 讻讜' 讜讬"诇 讻砖谞驻诇 讗讬谉 专讜讗讛讜 讜诇讗 讻讜' 注讻"诇 讬砖 诇讚拽讚拽 诇驻专"讬 讚诇注讬诇 诪"诪 诪转讞诇转 讛诇讜讻讜 讛"诇 诇诇讻转 讘讗讬讚讱 讙讬住讗 讜讗驻砖专 诇讜诪专 讚讜讚讗讬 诇注讬诇 讘讞讘讬转 诇讙讘讬 拽讜专讛 讛讜讗 拽专讜讘 诇讜讚讗讬 诇讬砖讘专 注"讬 注诪讬讚转 讛专讗砖讜谉 讜驻砖注 讛砖谞讬 讘转讞诇转 讛诇讜讻讜 讚讛"诇 诇诪讬讝诇 讘讗讬讚讱 讙讬住讗 讗讘诇 讘拽讚专讬谉 砖讛讜诇讻讬谉 讝讛 讗讞专 讝讛 讗讬谉 讛砖谞讬 诪砖讘专 拽讚专讜转讬讜 讘注诪讬讚转 讛专讗砖讜谉 讗诇讗 注"讬 谞驻讬诇转 讛专讗砖讜谉 讜诪砖"讛 诇讗 讘注讬 诇诪讬讝诇 讘讗讬讚讱 讙讬住讗 讘转讞诇转 讛诇讜讻讜 讚诇讗 讛"诇 诇讗住讜拽讬 讗讚注转讬讛 讗谞驻讬诇讛 讜讻砖谞驻诇 谞诪讬 诇讗 讛"诇 诇诪讬讝诇 讘讗讬讚讱 讙讬住讗 讚讗讝 讗讬谉 专讜讗讛讜 讜讚讜"拽:





讞讻诪转 砖诇诪讛

转讜住' 讘讚"讛 讜讗诐 注诪讚 讻讜' 讻讚驻讬' 讙讘讬 讻诇讘 讻讜' 谞"讘 讚讬讜转专 讬砖 诇讜 诇讗讚诐 诇讛讝讛专 砖诇讗 讬讝讬拽 讗讞专讬诐 诪诪讛 砖诇讗 讬讜讝拽 诪讗讞专讬诐 注"砖:


讘讚"讛 讜讛讗 讛讻讗 讻讜' 驻专转讜 讻讚讬 诇讛注诪讬讚讜 讻讜' 讻爪"诇:





专砖"砖

转讚"讛 砖谞讬诐 讜诇讗 讛讝讬拽讜 诪诪砖 讘诪转讻讜讬谉. 诇"讚 讚讗驻讬诇讜 砖诇讗 讘诪转讻讜讬谉 讞讬讬讘讬诐 讻诪讘讜讗专 砖诐 讘专砖"讬 讜转讜住':





讘谉 讬讛讜讬讚注

诪址讗讬 '讘旨执专职砖讈讜旨转' 讗执讬讻旨指讗? 讻旨执讚职专址讘旨执讬 讞植谞执讬谞指讗, 讚旨职讗指诪址专 专址讘旨执讬 讞植谞执讬谞指讗: 讘旨讜止讗讜旨 讜职谞值爪值讗 诇执拽职专址讗转 讻旨址诇旨指讛 诪址诇职讻旨职转指讗. 驻讬专讜砖 讻讬讜谉 讚讗诪专 专讘讬 讞谞讬谞讗 '讘旨讜止讗讜旨 讜职谞值爪值讗' 讜诇讗 讗诪专 '讘旨讜止讗讜旨 讜旨谞职拽址讘旨值诇 砖讈址讘旨指转 诪址诇职讻旨职转指讗' 诪砖诪注 讚爪专讬讱 诇爪讗转 讞讜抓 诇注讬专 讚讛讬讬谞讜 诇砖讚讛 砖讛讬讗 讞讜抓 诇讘转讬诐. 讜讛讻讬 讚讬讬拽 诇讛 专讘讬谞讜 讛讗专"讬 讝"诇 (讘砖注专 讛讻讜谞讜转 讚祝 住讚. 讘专讬砖 讚专讜砖 讗') 讜讝讛 诇砖讜谞讜: 讜讗讬谉 住驻拽 讻讬 讗诐 讛讜讗 讻住讘专转 拽爪转 拽诇讬 注讜诇诐 讚讞讜砖讘讬诐 讚讬 讘拽讘诇转 砖讘转 转讜讱 讞爪讬专讜 砖诇 讗讚诐 诇讗 讛讬讜 讗讜诪专讬诐 '讘旨讜止讗讜旨 讜职谞值爪值讗' 讻谞专讗讛, 讻讬 讛讬讜 转讜讱 讛注讬专 讜讛讬讜 诪转讞讘专讬诐 诇爪讗转 诇砖讚讛 诇拽专讗转 讛砖讘转 讗讜专讞 讛谞讻讘讚 讜讙诐 砖讗讞专 讻讱 诇诪讛 讬驻讟专讜 讗转 讛专抓 讘注专讘 砖讘转 转讜讱 专砖讜转 讛专讘讬诐 诪谉 讛谞讝拽讬诐 讻讬讜谉 砖讗讬谉 讬爪讬讗转讜 诪讞讜抓 诇注讬专 诇转讻诇讬转 诪爪讜讛 注讚 讻讗谉 注讬讬谉 砖诐. 讗讱 注讚讬讬谉 拽砖讛 讚诪讛讬讻讗 诪砖诪注 讚爪专讬讱 诇专讜抓 讻讚讬 砖谞讗诪专 砖讛讜讗 专抓 讘专砖讜转?
讜谞专讗讛 驻砖讜讟 讻讬讜谉 讚诪讜讻讞 诪讛讗 讚专讘讬 讞谞讬谞讗 讚讬爪讬讗转讜 诇砖讚讛 讻讚讬 诇拽讘诇 砖讘转 讬砖 讘讝讛 诪爪讜讛 讬讜转专 诪讗诐 讛讬讛 诪拽讘诇 讘讘讬转讜 讗讜 讘讘讬转 讛讻谞住转 讗诐 讻谉 诪诪讬诇讗 砖诪注讬谞谉 讚诪爪讜讛 诇专讜抓 砖讻谉 讗诪专讜 专讘讜转讬谞讜 讝"诇 (讘专讻讜转 讜:) 诇注讜诇诐 讬专讜抓 讗讚诐 诇讚讘专 诪爪讜讛 讜讬诇驻讬 诇讛 诪拽专讗 (讛讜砖注 讬讗, 讬), 讜诇驻讬 讝讛 讛讜讗 讛讚讬谉 讗诐 专抓 诇讘讬转 讛讻谞住转 诇讛转驻诇诇 讚讙诐 讘讝讛 讬砖 诪爪讜讛 诇专讜抓 讚讻转讬讘 讘职旨讘值讬转 讗直诇止拽执讬诐 谞职讛址诇值旨讱职 讘职旨专指讙侄砖讈 (转讛诇讬诐 谞讛, 讟讜) 讜讻谞讝讻专 讘讙诪专讗 讜讛讗 讚谞拽讬讟 讻讗谉 讘注专讘 砖讘转 讘讬谉 讛砖诪砖讜转 讻讚讬 诇诇诪讚讬谞讜 诇驻讬 讚专讻讜 砖讬砖 诪爪讜讛 诇专讜抓 诇拽讘诇转 砖讘转.
讜讘讗讜驻谉 讗讞专 谞专讗讛 诇讬 讘住"讚 讜讛讜讗 讚讬砖 诇讚拽讚拽 讘讗讜诪专讜 '讘旨讜止讗讜旨' 讚讗讬谞讜 诪转讬讬砖讘 讛讬讟讘 诇诪讬 拽讗诪专 讘讜讗讜? 讜谞专讗讛 诇讬讬砖讘讜 注诇 驻讬 诪讛 砖讻转讜讘 讘砖讜诇讞谉 注专讜讱 (砖讜诇讞谉 注专讜讱 讗讜专讞 讞讬讬诐 讙, 讗) 讞住讬讚讬诐 讛专讗砖谞讬诐 讻砖讛讬讜 谞讻谞住讬诐 诇讘讬转 讛讻住讗 讛讬讜 讗讜诪专讬诐 拽讜讚诐 讻谞讬住转诐 讛转讻讘讚讜 诪讻讜讘讚讬诐 拽讚讜砖讬诐 诪砖专转讬 注诇讬讜谉 砖诪专讜谞讬 砖诪专讜谞讬 注讝专讜谞讬 注讝专讜谞讬 讛诪转讬谞讜 注讚 砖讗讻谞住 讜讗爪讗 砖讻谉 讚专讻谉 砖诇 讘谞讬 讗讚诐 讜讛讬讜 讗讜诪专讬诐 讻谉 讘讻诇 驻注诐 拽讜讚诐 砖讬讻谞住讜 讜讛讜讗 诇砖讜谉 谞讟讬诇转 专砖讜转 诪谉 讛诪诇讗讻讬诐 讛诪诇讜讜讬诐 讗转 讛讗讚诐 砖谞讗诪专 讻执旨讬 诪址诇职讗指讻指讬讜 讬职爪址讜侄旨讛 诇指旨讱职 (转讛诇讬诐 爪讗, 讬讗) 讜诪驻讜专砖 讘诇讘讜砖 讛注谞讬谉 砖讗讜诪专 诇讛诐 讻讬 讛讗讚诐 诪爪讚 砖讛讜讗 讗讚诐 讜讟讘注讜 讻谉 诇注砖讜转 爪专讻讬讜 讛讜讗 讚专讻讜 讜讗讬 讗驻砖专 诇讜 讝讜诇转 讝讛 讗讘诇 讗讞专 砖讬讜讚注 砖讛诐 讘拽讚讜砖转谉 讜诇讗 讬讻谞住讜 注诪讜 诇讘讬转 讛讻住讗 注诇 讻谉 讛讜讗 诪讘拽砖 讜诪转讞谞谉 诇驻谞讬讛诐 砖讬诪转讬谞讜 诇讜 讜讬砖诪专讜讛讜 注讚 爪讗转讜 注讬讬谉 砖诐.
讜诇驻讬 讝讛 诪讜讘谉 砖驻讬专 讚讘专讬 专讘讬 讞谞讬谞讗 砖讛讬讛 讗讜诪专 '讘旨讜止讗讜旨 讜职谞值爪值讗' 讚注诐 讛诪诇讗讻讬诐 讛诪诇讜讬诐 讗讜转讜 讛讜讗 诪讚讘专 砖讗诪专 诇讜 讘讗讜 注诪讬 讜注诇 讻谉 诪诪讬诇讗 砖诪注讬谞谉 砖讛讬讛 专抓 讘讬爪讬讗转讜 讚讗诐 诇讗 专抓 讗诇讗 讛讜诇讱 讻讚专讻讜 诇诪讛 讗诪专 诇讛诐 '讘旨讜止讗讜旨 讜职谞值爪值讗' 讜讛诇讗 讛诐 诪诇讜讬诐 讗讜转讜 讜讛讜诇讻讬诐 注诪讜 讘讻诇 诪拽讜诐 讗砖专 讬诇讱? 讗诇讗 讜讚讗讬 诪讗讞专 砖讛讜讗 专抓 讚讗讝 讙诐 讛诪诇讗讻讬诐 讬讛讬讜 专爪讬诐 注诪讜, 诇讻讱 诪讜讚讬注 诇讛诐 '讘旨讜止讗讜旨 讜职谞值爪值讗 诇执拽职专址讗转 讻旨址诇旨指讛 诪址诇职讻旨职转指讗' 讻诇讜诪专 讘讗讜 讜谞爪讗 诇爪讜专讱 诪爪讜讛 讜诇讻谉 讗诇 讬拽砖讛 讘注讬谞讻诐 注诇 砖讗谞讬 专抓 讚讗讝 讙诐 讗转诐 转讛讬讜 专爪讬诐 讻讬 专讬爪讛 讝讜 讛讬讗 爪讜专讱 诪爪讜讛 讜讬砖 讘讝讛 诪爪讜讛 讜讗诐 讻谉 砖诪注 诪讬谞讛 讚诪爪讜讛 诇专讜抓.





驻谞讬 讬讛讜砖注

讘讙诪专讗 诇讬诪讗 诪住讬讬注讗 诇讬讛 讜讻讜' 讜转住讘专讗 讛讗 住讬讜注讬 讘注讬 讜讻讜'. 驻讬' 讚诪诇转讗 讚驻砖讬讟讗 讛讬讗 讜讗"爪 砖讜诐 住讬讜注 讜讻谉 驻专砖"讬 诇讻讗讜专讛 讬砖 诇讚拽讚拽 讘讗诪转 讚诪讗讬 拽诪"诇 专"诇 讘讝讛 讚专讘讜爪讛 讘诪讛诇讻转 讞讬讬讘转 讜讻讬 诪砖讜诐 讚砖讬谞转讛 讜专讘爪讛 讘专"讛 讗讬转讙讜专讬 讗讬转讙专 砖讬讛讗 诇讛 专砖讜转 诇讛讝讬拽 讜讻谉 讬砖 诇转诪讜讛 诪讛 住"讚 诇讛讘讬讗 住讬讜注 诇讝讛 讜讛讬讛 谞"诇 诇驻专砖 讚讛讗 讚拽讗诪专 专"诇 讘注讟讛 专讘讜爪讛 讘诪讛诇讻转 讞讬讬讘转 讛讬讬谞讜 砖讘注讟讛 讛讬讗 讘砖注讛 砖讞讘专转讛 讚讜专住转 注诇讬讛 讚专讱 讛诇讜讻讛 拽诪"诇 讚讗注"讙 讚注讘讚讛 讛讻讬 诇讗爪讜诇讗 谞驻砖讛 讗驻"讛 讞讬讬讘 讻讬讜谉 砖诪讛诇讻转 讘专砖讜转 拽注讘讚讛 讜专讘讜爪讛 讛讬讗 讚拽讙专诪讗 诇讛讝讬拽 注"讬 砖砖讬谞转讛 诪注讬拽专讗 诇专讘讜抓 讘专"讛 讜注"讝 诪讬讬转讬 砖驻讬专 诇讬诪讗 诪住讬讬注 诇讬讛 讜讗诐 注诪讚 讘注诇 讛拽讜专讛 讞讬讬讘 谞诪爪讗 砖讗注"讙 砖讘注诇 讛讞讘讬转 讗讬讛讜 讚讗讝讬拽 讗谞驻砖讬讛 讜讘注诇 讛拽讜专讛 诇讗 拽注讘讬讚 砖讜诐 谞讝拽 讘讬讚讬诐 讗驻"讛 讞讬讬讘 讜注"讻 诪砖讜诐 砖讛谞讝拽 谞注砖讛 注"讬 讙专诪讗 砖诇讜 砖砖讬谞讛 诪注讬拽专讗 诇注诪讜讚 讗"讻 讻"砖 讻讗谉 砖专讘讜爪讛 砖讬谞转讛 诪注讬拽专讗 讜拽注讘讬讚 谞诪讬 诪注砖讛 砖讬砖 诇讞讬讬讘讛 注诇 讛驻砖讬注讛 讛专讗砖讜谞讛 砖讛讬讗 讛砖讬谞讜讬 砖诇讛 讻谉 谞"诇 讗讘诇 诪诇砖讜谉 讛驻讜住拽讬诐 诇讗 诪砖诪注 讻谉 讚诪讚诇讗 讛讘讬讗讜 讻诇诇 讛讛讬讗 讚专讘讜爪讛 讘诪讛诇讻转 诪砖诪注 讚诪诇转讗 讚驻砖讬讟讗 讛讜讗 诇驻讬 砖诪驻专砖讬诐 讻驻砖讜讟讜 讜爪"注:


砖诐 讘讙诪专讗 讜讛讗 诪转谞讬' 讚诪诪讬诇讗 讜拽转谞讬 讞讬讬讘 诪转谞讬' 讚驻住拽讗 诇讗讜专讞讗 讻砖诇讚讗 讛讻讗 讜讻讜' 讗讬讘注讬 诇讛 诇住讙讜讬讬 讘讗讬讚讱 讙讬住讗 讜讻讜' 诪砖诪注 讚驻砖讬讟讗 诇讬讛 诇讛砖"住 诇驻讟讜专 讘讛讜讝拽讛 诪诪讬诇讗 诪讟注诐 讚讗讬讘注讬 诇住讙讜讬讬. 讜讬砖 诇讛拽砖讜转 诇讻讗讜专讛 讚讛讗 诇注讬诇 讘诪砖谞讛 讘专讬砖 驻专拽讬谉 讗讬转讗 诇讛讚讬讗 讛诪谞讬讞 讻讚讜 讘专"讛 讜讛讜讝拽 讘讛 讞讘讬专讜 讞讬讬讘 讘谞讝拽讜 讜诇讗 讗诪专讬谞谉 讗讬讘注讬 诇住讙讜讬讬 讘讗讬讚讱 讙讬住讗 讜讗诐 谞讗诪专 讚讚讜拽讗 讙讘讬 讗讚诐 诇讗 砖讬讬讱 讗讬讘注讬 诇住讙讜讬讬 讜讻讜' 讻讬讜谉 砖讗讬谉 讚专讻谉 砖诇 讘谞讬 讗讚诐 诇讛转讘讜谞谉 讘讚专讻讬诐 讜讛讬讬谞讜 讻诪"砖 讛转讜住' 诇注讬诇 讚讗讚诐 注讬谞讬讜 诇诪注诇讛 讗讘诇 讘讘讛诪讛 砖注讬谞讬讛 诇诪讟讛 讗诪专讬谞谉 砖驻讬专 讗讬讘注讬 诇住讙讜讬讬 讗"讻 拽砖讬讗 诪讗讬 讚讜讞拽讬讛 讚讙诪' 诇讗讜拽诪讬 诪转谞讬' 讻砖诇讚讗 讜转讬驻讜拽 诇讬讛 讚讗驻讬诇讜 讘诇讗 砖诇讚讗 讬砖 诇讞诇拽 砖驻讬专 讘讬谉 讗讚诐 诇讘讛诪讛 讜讻诪讚讜诪讛 诇讬 砖专讗讬转讬 讘讗讬讝讛 住驻专 诇讞诇拽 讘讬谉 转拽诇讛 砖讛讬讛 诇诪讟讛 诪专讙诇讬讜 讜讘讬谉 转拽诇讛 诇诪注诇讛 诪诪谞讜 讗讘诇 讝讛 谞专讗讛 讚讜讞拽 讙讚讜诇 讜诇注谞"讚 谞专讗讛 讚讘诇讗"讛 诇拽"诪 讚讛讗 讚讗诪专 诇注讬诇 讗讬谉 讚专讻谉 讜讻讜' 讛讬讬谞讜 诪砖讜诐 讛讗 讙讜驻讗 讚讻讬讜谉 砖讗讬谉 专砖讜转 诇砖讜诐 讗讚诐 诇讛谞讬讞 讚讘专 转拽诇讛 讘专"讛 诪诪讬诇讗 诇讗 讛讟专讬讞讜讛讜 诇讘谞讬 讗讚诐 诇注讬讬谉 讘讚专讻讬诐 讜诇砖诪讜专 注爪诪讜 诪转拽诇讛 讻讬讜谉 讚诇讗 砖讻讬讞讗 讗讘诇 讛讻讗 砖讬讬讱 砖驻讬专 讗讬讘注讬 诇住讙讜讬讬 讗驻讬' 讘讗讚诐 讻讬讜谉 砖专砖讜转 诇讘谞讬 讗讚诐 诇讬诇讱 讘专"讛 注诐 诪砖讗诐 讜诇驻注诪讬诐 砖注讜诪讚讬诐 诇讻转祝 讗"讻 讬砖 诇讛诐 诇注讬讬谉 转诪讬讚 讘诪讬 砖讛讜诇讱 诇驻谞讬讛诐 讜诇讬诇讱 讘讗讬讚讱 讙讬住讗 讻砖专讜讗讛 砖注讜诪讚 诇讻讱 诪讜拽讬 诇讛 讚专诪讬 讻砖诇讚讗 讚诇讗 讘专砖讜转 讛讜讗 讜讗"砖 讜讚讜"拽. 谞诪爪讗 诇驻"讝 讚驻专讛 讛专讘讜爪讛 讘专"讛 讜讛讜讝拽 讘讛 讗讚诐 诪诪讬诇讗 讚专讱 讛诇讬讻转讜 讞讬讬讘 讘注诇 讛驻专讛 诇驻讬 砖讗讬谉 讚专讻谉 砖诇 讘谞讬 讗讚诐 诇讛转讘讜谞谉 讘讚专讻讬诐 讜诇讗 讙专注 诪讻讚 讜爪"注:


讘转讜住驻讜转 讘讚"讛 讜讗诐 注诪讚 讜讻讜' 讘讙诪' 诪讜拽讬 讜讻讜'. 讜谞专讗讛 诇专"讬 讜讻讜' 讜诪讬讬专讬 诪转谞讬' 讘讬谉 讘专讬砖讗 讜讘讬谉 讘住讬驻讗 砖讛拽讜专讛 讻砖诇讚讗 注讻"诇. 讜讛拽砖讛 讛诪讛专砖"讗 讚讗"讻 讚住讬驻讗 讗讬讬专讬 讻砖诇讚讗 诪讗讬 拽讗诪专 讘讙诪' 讗诇讗 住讬驻讗 讚诪转谞讬' 讜讚讗讬 诪住讬讬注 诇讬讛 讛讗 讗讬讻讗 诇驻诇讜讙讬 讜讻讜' 注讻"诇. 讜谞专讗讛 讚诇拽"诪 砖讛专讬 讛转讜住' 讘注爪诪诐 讻转讘讜 讘讚"讛 讜讛讗 讛讻讗 讚注讬拽专 讛住讬讬注转讗 诇诪讗讬 讚住"讚 诪注讬拽专讗 诇讛讜讻讬讞 砖讗讬谉 诇讜 诇讘注诇 讛驻专讛 诇讬讝讛专 讻讬 讛讬讻讬 讚讗诪专讬谞谉 讚讘注诇 拽讜专讛 驻讟讜专 诪讛讗讬 讟注诪讗 讜讻讜' 讜讗"讻 讗"砖 讗驻讬' 讗讬 讗讬讬专讬 讻砖诇讚讗 讚讗讬讱 谞转谞讜 诇讜 专砖讜转 诇讬诇讱 讻砖诇讚讗 砖诪讗 讬注诪讜讚 讛诇讛 讗诇讗 注"讻 砖讗讬谉 注诇讬讜 诇讬讝讛专 讘诪讛 砖讛诇讛 讙讜专诐 诇注爪诪讜 讗诐 讻谉 讛"谞 驻讟讜专 讛讜讗 砖讗讬谉 注诇讬讜 诇讬讝讛专 讜讗"讻 诪讬讬转讬 砖驻讬专 住讬讬注转讗 讜讚讜"拽 讜注讬' 讘诪讛 砖谞讻转讜讘 砖诐 讘住诪讜讱:


讘讚"讛 讗讬讘注讬 诇讬讛 诇住讙讜讬讬 讜讗"转 讜讻讜' 讜讬"诇 诪砖讜诐 讚讛讜讬 专讙诇 讘专"讛. 讜讗注"讙 讚讗驻讬' 讗讚诐 讬砖 诇讜 专砖讜转 诇讚专讜住 注诇 讘讛诪讛 讜讘讗讚诐 诇讗 砖讬讬讱 诇驻讟专讜 讘专"讛 砖讗谞讬 讗讚诐 砖讗讬谉 讚专讻讜 诇讛转讘讜谞谉 讗讘诇 讘诇讗"讛 讻诇 讝讛 诪讬讜转专 讘讚讘专讬 讛转讜住' 讚讘讟注诪讗 讚讻诇 讛诪砖谞讛 诇讞讜讚 住讙讬 讜讚讜"拽:


讘讚"讛 讜讛讗 讛讻讗 讚讻诪讛诇讻转 讘专讘讜爪讛 讚诪讬 讜转讬诪讗 诪讗讬 住"讚 讜讻讜' 讚讘讗讚诐 诇讗 砖讬讬讱 讻诇 讛诪砖谞讛 讜讻讜' 注讻"诇. 讜拽砖讛 诇诪讗讬 砖驻讬专砖讜 讛转讜住' 诇注讬诇 讚住讬驻讗 讗讬讬专讬 讙"讻 砖讛讞讘讬转 讻砖诇讚讗 讗"讻 讗讚专讘讗 谞专讗讛 驻砖讜讟 砖专砖讗讬 诇砖讘专 讗祝 讘讬讚讬诐 讻诪讜 讘诪诪诇讗 专"讛 讞讘讬讜转 讜讗注"讙 讚讘讗讚诐 诇讗 砖讬讬讱 讻诇 讛诪砖谞讛 讛讬讬谞讜 讛讬讻讗 讚砖讬讬讱 讗讬讘注讬 诇住讙讜讬讬 讗讘诇 讘砖诇讚讗 诇讗 讗诪专讬谞谉 讛讻讬 讜讛讬讛 谞专讗讛 诇讻讗讜专讛 诇驻专砖 讚讛转讜住' 诪拽砖讜 诪讻讞 诪诪"谞 讜讛讬讬谞讜 讚注讬拽专 讛拽讜砖讬讗 讻讗谉 讗诐 谞驻专砖 讚住讬驻讗 讚诪转谞讬转讬谉 诇讗 讗讬讬专讬 讻砖诇讚讗 讻诪讜 砖讻转讘讜 诇注讬诇 讘转讞讬诇转 讚讘专讬讛诐 讜讗诐 谞讗诪专 讚讗讬讬专讬 讙"讻 讻砖诇讚讗 讻"砖 讚拽砖讬讗 讜注"讝 转讬专爪讜 讚讛住讬讜注 讛讜讗 诇讛讜讻讬讞 讟注诪讗 砖讗讬谉 诇讘注诇 讛驻专讛 诇讬讝讛专 讜讘讝讛 诪转专爪讬诐 砖谞讬 讛拽讜砖讬讜转 讻诪"砖 诇注讬诇 讗讘诇 讗"讗 诇驻' 讻谉 砖讗诐 谞讗诪专 讚讘讻砖诇讚讗 专砖讗讬 诇砖讘专 讘讬讚讬诐 诇讗 砖讬讬讱 转讬专讜爪讬 讛转讜住' 讚诪谞"诇 讚讟注诪讗 讚驻讟讜专 讘注诇 讛拽讜专讛 讛讜讗 诪砖讜诐 砖讗讬谉 诇讜 诇讬讝讛专 讜转讬驻讜拽 诇讬讛 讚驻讟讜专 讻讬讜谉 砖专砖讗讬 诇砖讘专 讘讬讚讬诐. 诪讗讬 住讬讬注转讗 诪讬讬转讬 诪讚驻讟专 讘注诇 讛拽讜专讛 讚诇诪讗 砖讗谞讬 讛讻讗 砖讘注诇 讛讞讘讬转 注诪讚 讻砖诇讚讗. 诇讻讱 谞"诇 诇讬讬砖讘 注"驻 诪"砖 诇注讬诇 讘专讬砖 住讜讙讬讗 讚拽讚专讬谉 讚讙讘讬 砖诇讚讗 讗讬谉 诇讜 专砖讜转 诇砖讘专 讘讬讚讬诐 讚诇讗 讚诪讬 诇诪诪诇讗 讞讘讬讜转 讘专"讛 讚砖讗谞讬 讛讻讗 讘砖诇讚讗 讻讬讜谉 砖讛讘注诇讬诐 注讜诪讚讬诐 注诇 讙讘诐 讜讗讬谞讜 讗诇讗 诇砖注讛 诪讜注讟转 诇讗 讛讜讬 讻诇 讻讱 驻砖讬注讜转讗 砖讬讛讬讛 诇讜 专砖讜转 诇砖讘专 讘讬讚讬诐 讜注讜讚 讚诇讻转祝 讗讜专讞讗 讛讜讗 诪砖讗"讻 讘诪诪诇讗 专"讛 讞讘讬讜转 讜拽"诇:

诪转谞讬'. 讜讗诐 注诪讚 讘注诇 拽讜专讛 讞讬讬讘. 诪讻讗谉 讬砖 住诪讜讻讬谉 诇注诪讚转 讗讜转诐 专讗砖讜谞讬诐 砖讗讚诐 砖讛讝讬拽 讘砖讘 讜讗诇 转注砖讛 讜讻转拽诇讛 讞讬讬讘 诪讚讬谉 讗讚诐 讛诪讝讬拽 讜诇讗 诪讚讬谉 讘讜专 讛诪讝讬拽 讜诇驻讬讻讱 诪砖诇诐 讗祝 注诇 谞讝拽 讻诇讬诐. 讜诇讬转专 讛专讗砖讜谞讬诐 注诇讬谞讜 诇讞诇拽 讜诇讜诪专 砖讻砖讗讚诐 谞转拽诇 砖诇讗 讘讻讜讜谞讛 讜讛讬讛 诇讜 诇注诪讜讚 讜诇讗 注诪讚 讜诪讝讬拽 讘砖讘 讜讗诇 转注砖讛 讻砖讘讗 砖谞讬 讜讛讜讝拽 讘讜 谞讞砖讘 讛专讗砖讜谉 讛诪讝讬拽 诇讘讜专 讜诇讗 诇讗讚诐 讛诪讝讬拽. 诪讗讬讚讱 讻砖讗讚诐 注讜诪讚 注诇 诪拽讜诪讜 讘讻讜讜谞讛 讻驻讬 砖注砖讛 讘注诇 讛拽讜专讛 讜讛砖谞讬 砖诪讗讞讜专讬讜 谞转拽诇 讜讛讜讝拽 讘讜 讞砖讜讘 讛讗讚诐 讛专讗砖讜谉 诇讗讚诐 讛诪讝讬拽 讻讬 注诪讬讚转讜 讘讻讜讜谞讛 讞砖讜讘讛 讻讗讬诇讜 讛讝讬拽 讘拽讜诐 讜注砖讛 讜讞讬讬讘 诪讚讬谉 讗讚诐 讛诪讝讬拽.
诪转谞讬'. 讜讗诐 讗诪专 诇讘注诇 讞讘讬转 注诪讜讚 驻讟讜专. 讻讬 诪讗讞专 砖讛转专讛 讘讜 诇注诪讜讚 讜诇讗 注诪讚 谞诪爪讗 砖讘注诇 讛讞讘讬转 讛讜讗 砖讛讝讬拽 诇注爪诪讜 诇驻讬 砖讘注诇 讛拽讜专讛 讗讬谞讜 转拽诇讛 讻诇诇 诪讗讞专 砖讛转专讛 讘讘注诇 讛讞讘讬转 诇注诪讜讚.
诪转谞讬'. 讜讗诐 注诪讚 讘注诇 讞讘讬转 驻讟讜专. 讬"诇 砖讘注诇 讛拽讜专讛 讞砖讜讘 诇讗谞讜住 讙诪讜专, 讜诇驻讬' 驻讟讜专. 讜讘讙诪' 诇注讬诇 (讚祝 诇讗.) 讛讘讞讬谞讜 讘讬谉 注诪讚 诇驻讜砖 诇讘讬谉 注诪讚 诇讻转祝. 讜讻谉 驻住拽 讛专诪讘"诐 讘驻"讜 诪讛诇' 讞讜讘诇 (讛诇"讞), 砖讗诐 注讜诪讚 讘注诇 讛拽讜专讛 砖讛讜讗 讛专讗砖讜谉 诇驻讜砖 讜诇谞讜讞 讛讜讗讬诇 讜讗讬谞讜 讟专讜讚 讛讬讛 诇讜 诇讛讝讛讬专 讗转 讘注诇 讛讞讘讬转 讛砖谞讬 讗讘诇 讗诐 讘注诇 讛拽讜专讛 讛专讗砖讜谉 注讜诪讚 诇讻转祝 讜诇转拽谉 讗转 诪砖讗讜 讟专讜讚 讛讜讗 讘诪砖讗讜 讜讗讬谉 诇讜 驻谞讗讬 诇讛讝讛讬专 讗转 讛砖谞讬. 讬讜爪讗 砖讗诐 讘注诇 讛拽讜专讛 讛专讗砖讜谉 注诪讚 诇驻讜砖 讜诇讗 讛讝讛讬专 讗转 讘注诇 讛讞讘讬转 讛讜"诇 砖诇讗 讘专砖讜转 讜讛砖谞讬 讘专砖讜转 讜诇驻讬' 讗讞专讬讜转 讛谞讝拽 注诇 讛专讗砖讜谉. 诪讗讬讚讱 讻砖注诪讚 讘注诇 讛拽讜专讛 诇讻转祝 讜讟专讜讚 讜诇讗 讛讝讛讬专 讬砖 诇讜 诇专讗砖讜谉 专砖讜转 讻诪讜 诇砖谞讬 讜讛讜"诇 砖谞讬讛诐 讘专砖讜转 讜驻讟讜专.
讗讱 讬砖 诇注讬讬谉 讘讚讬谉 砖讗诐 注诪讚 讘注诇 讛拽讜专讛 讛专讗砖讜谉 诇讻转祝 砖讛讜讗讬诇 讜讬砖 诇讜 专砖讜转 诇注诪讜讚 讜诇讻转祝 讘专讛"专 讗讬谉 注诇讬讜 讗讞专讬讜转 讛谞讝拽, 诪"砖 诪诪讛 砖诇诪讚谞讜 诇注讬诇 (讘讚祝 诇.) "讻诇 讗诇讜 砖讗诪专讜 诪讜转专讬谉 诇拽诇拽诇 讘专讛"专 讗诐 讛讝讬拽讜 砖讞讬讬讘讬谉 诇砖诇诐". 讜爪"诇 砖讘讻诇 讗诇讜 砖讗诪专讜 讻讜' 谞转谞讜 诇讛诐 讛讞讻诪讬诐 专砖讜转 讛砖转诪砖讜转 讘专讛"专 讗讱 诇讗 讛专砖讜 诇讛诐 诇讛讬讜转 转拽诇讛 讜诇讛讝讬拽 讜注讚讬讬谉 注诇讬讛诐 讗讬住讜专 讜讗讞专讬讜转 讛谞讝拽. 诪讗讬讚讱 讻砖讛专讗砖讜谉 注诪讚 诇讻转祝 谞转谞讜 诇讜 讛讞讻诪讬诐 专砖讜转 讗驻讬诇讜 诇讛讬讜转 转拽诇讛 讘专讛"专 讜讗讬谉 注诇讬讜 砖讜诐 讗讬住讜专 讜讗讞专讬讜转 讛谞讝拽 讻讬 讛驻拽讬注讜 诪诪谞讜 讻诇 讞诇讜转 砖诐 转拽诇讛.
讛谞讛 诇驻讬 诪住拽谞转 住讜讙讬讬谉 (诇讘.) 讛诪讝讬拽 讗转 讗砖转讜 讘转砖诪讬砖 讛诪讟讛 讞讬讬讘, 讜爪"注, 诪"砖 诪谞专 讞谞讜讻讛 砖讗诐 讛讝讬拽 驻讟讜专 讗诇讬讘讗 讚专"讬 诪砖讜诐 专砖讜转 诪爪讜讛 (诇注讬诇 诇 讗), 讜讛专讬 讙诐 讘转砖诪讬砖 讛诪讟讛 讬砖 专砖讜转 诪爪讜讛. 讜诇驻讜诐 专讬讛讟讗 讬砖 诇讞诇拽 讘讬谉 谞讝拽讬 诪诪讜谉 诇讗讚诐 讛诪讝讬拽 砖专砖讜转 诪爪讜讛 驻讜讟专转 谞讝拽讬 诪诪讜谉 (讻诪讜 讘谞专 讞谞讜讻讛 讛驻讟讜专 诪讚讬谉 讗砖) 讜诇讗 讗讚诐 讛诪讝讬拽 (讻诪讜 讘注诇 砖讛讝讬拽 讗转 讗砖转讜). 讗讱 诇诪"讚 讗砖讜 诪砖讜诐 讞爪讬讜 讗祝 谞专 讞谞讜讻讛 讛讜"诇 讗讚诐 讛诪讝讬拽 讜讛拽讜砖讬讗 讘诪拽讜诪讛 注讜诪讚转. 讜讬"诇 砖讗讬谉 专砖讜转 诪爪讜讛 驻讜讟专转 讘讞讘诇讛 讜诇讻谉 讗讚诐 砖讞讘诇 讘讗砖转讜 讘转砖诪讬砖 讛诪讟讛 讞讬讬讘 讜讗讬诇讜 讛讝讬拽 诪诪讜谉 讞讘讬专讜 讘专砖讜转 诪爪讜讛 讻讙讜谉 讘谞专 讞谞讜讻讛 驻讟讜专.40
讙诪'. 讛诪讝讬拽 讗转 讗砖转讜 讘转砖诪讬砖 讛诪讟讛 诪讛讜. 谞专讗讛 砖住驻拽 讛讙诪专讗 讛讜讗 讗诐 讛讛讬讝拽 砖注砖讛 讛讘注诇 讘转砖诪讬砖 讛诪讟讛 诇讗砖转讜 讞砖讜讘 讻讗讬诇讜 讛讜讝拽讜 讝讛 讘讝讛 砖讛讚讬谉 讛讜讗 砖讗诐 讛讬讜 讘专砖讜转 砖谞讬讛诐 驻讟讜专讬诐 讜讛"讛 讛讻讗 砖谞讞砖讘 砖讛讗砖讛 讛讜讝拽讛 讘讘注诇 - 讻诇讜诪专 砖讗祝 讛讬讗 讛砖转转驻讛 讘谞讝拽 - 讗讜 砖讛谞讝拽 讗讬谞讜 讞砖讜讘 讻讛讜讝拽讛 讗诇讗 讻讗讬诇讜 讛讝讬拽讜 讝讛 讗转 讝讛 砖讗祝 讻砖砖谞讬讛诐 讘专砖讜转 讞讬讬讘讬诐, 讜讗祝 讻讗谉 讛讘注诇 讛讝讬拽 讗转 讗砖转讜 讜诇讗 讛讜讝拽讛 讘讜 讜诇讻谉 讞讬讬讘 诇砖诇诐.
讙诪'. 拽"讜 诪讛 讬注专 讻讜' 讛讻讗 讗讬讛讜 拽注讘讬讚 诪注砖讛 讜讛讬讗 诇讗. 诪住拽谞转 专讘讗 砖讛讬讝拽 讘转砖诪讬砖 讛诪讟讛 讞砖讜讘 诇讘注诇 砖讛讝讬拽 讗转 讗砖转讜 讜诇讗 砖讛讜讝拽讛 讘讜 讻讬 讛讘注诇 拽注讘讬讚 诪注砖讛 讜诇讗 讛讬讗, 讜讗讬诇讜 讘诪转谞讬' 砖谞讬讛诐 驻讟讜专讬诐 讻砖讛讜讝拽讜 讝讛 讘讝讛.
讬砖 诇注讬讬谉 诇诪讛 讛讘讬讗 讗转 讛拽"讜 诪讬注专. 讜谞专讗讛 砖讬砖 砖谞讬 诪讬谞讬 专砖讜转. 讘诪砖谞讛 讬砖 专砖讜转 讛诇讬讻讛 讘专砖讜转 讛专讘讬诐, 讗讘诇 诇讬讻讗 专砖讜转 诇注砖讜转 诪注砖讛 讛谞讝拽 讘讗讞专. 诪讗讬讚讱 讘讬注专 讬砖 专砖讜转 诇注砖讜转 讗祝 讛诪注砖讛 讚讘讬拽讜注 注爪讬诐 砖讛驻讱 诇讛讬讜转 诪注砖讛 讛专爪讬讞讛 - 讜讝讛讜 砖诪讟注讬诐 专讘讗 砖讘讬注专 "讝讛 诇专砖讜转讜 谞讻谞住 讜讝讛 诇专砖讜转讜 谞讻谞住". - 讜讛谞讛 讘转砖诪讬砖 讛诪讟讛 讬砖 专砖讜转 诇注砖讜转 讗转 讛诪注砖讛 讚转砖诪讬砖 砖讛驻讱 诇讛讬讜转 诪注砖讛 讛诪讝讬拽, 讜讘讻讱 讚讜诪讛 诇专砖讜转 砖诇 讬注专. 讜诇驻讬讻讱 住讚"讗 砖讘转砖诪讬砖 讛诪讟讛 驻讟讜专 讗祝 讘爪讬讜专 砖讛讝讬拽 讛讘注诇 诇讗砖转讜 讘拽讜诐 讜注砖讛 讻讬 讬砖 诇讜 专砖讜转 讘注爪诐 诪注砖讛 讛谞讝拽, 讜讗诪专 专讘讗 拽"讜 诪讬注专 砖讞讬讬讘, 讜讛讘注诇 砖"诇专砖讜转 讞讘讬专讜 谞讻谞住 诇讗 讻"砖" 砖讞讬讬讘.
转讜住' 讚"讛 讜讗诐 注诪讚 讻讜'. 讜讝"诇 讜谞专讗讛 诇专"讬 讻讜' 注讻"诇. 讜诇讜诇讗 讚诪住转驻讬谞讗 讛讬讬转讬 诪爪讬注 诇讬讬砖讘 讗转 拽讜砖讬讬转 讛转讜住' 讻讻讛: 讻砖讘注诇 拽讜专讛 专讗砖讜谉 注诪讚 讛讬讛 诇讜 诇讘注诇 讛讞讘讬转 诇住讙讜讬讬 讘讗讬讚讱 讙讬住讗, 讜讛讟注诐 砖驻讟讜专 讻讬 讘讻讛"讙 讗讬谉 讘注诇 讛拽讜专讛 转拽诇讛 讻诇诇 讜讛讚讘专 讚讜诪讛 诇砖讜专 驻拽讞 砖谞驻诇 诇讘讜专 讘讬讜诐 砖讗讬谉 讛讘讜专 讞讬讬讘 注诇讬讜 诪讗讞专 砖诇讙讘讬讛 讗讬谞讜 转拽诇讛.41 讗讜诇诐 讻砖讘注诇 讞讘讬转 讛讜讗 讛专讗砖讜谉 讜注诪讚 讜讛讝讬拽讜 讘注诇 讛拽讜专讛 砖讘讗 诪讗讞讜专讬讜 讘注诇 讛拽讜专讛 驻讟讜专 讻讬 讛谞讬讝拽 讘注诇 讛讞讘讬转 讛讜讗 砖讛讝讬拽 诇注爪诪讜 讘注诪讚讜 讘专讛"专, 讜讗讬谉 讘注诇 讛拽讜专讛 讞砖讜讘 诇诪讝讬拽. 讜诪讘讜讗专 注"驻 讬住讜讚 讛专诪讘"谉 (讘讞讬讚讜砖讬讜 诇诪住' 讘"诪 讚祝 驻讘:) 砖讗诐 讛谞讬讝拽 驻砖注 讘注爪诪讜 讜讙专诐 讗转 讛谞讝拽 砖讛诪讝讬拽 驻讟讜专, 讜诪拽讜专讜 诪讛讬专讜砖诇诪讬 砖诪讬 砖砖讻讘 讗爪诇 讞讘讬专讜 砖讻讘专 讬砖谉 讜讛讝讬拽讜 讛专讗砖讜谉 讘砖注转 砖讬谞转讜 砖讛专讗砖讜谉 驻讟讜专 讻讬 讛砖谞讬 讙专诐 讗转 讛谞讝拽 讘注爪诪讜. 讜讛"讛 诇讘注诇 讛讞讘讬转 砖注诪讚 讘专讛"专 讘诇讬 专砖讜转 讙专诐 讘注爪诪讜 砖讘注诇 讛拽讜专讛 讬讝讬拽讜 讜诇讻谉 讘注诇 讛拽讜专讛 驻讟讜专.
转讜住' 讚"讛 转专讜讬讬讛讜. 讝"诇 讜讗"转 讗"讻 诇"诇 砖诇讝讛 专砖讜转 诇讛诇讱 讗驻讬' 讗讬谉 专砖讜转 诇讗 诇讝讛 讜诇讗 诇讝讛 驻讟讜专 讘注诇 讛拽讜专讛 诪讟注诐 讝讛 讜讬"诇 讚讘讗 诇诪注讜讟讬 讗诐 讛讬讛 讘注诇 拽讜专讛 专抓 讜讘注诇 讞讘讬转 诪讛诇讱 讻讜' 讻砖谞讜砖讗 拽讜专讛 注诇 讻转讬驻讜 讗讬谉 诇讜 专砖讜转 诇专讜抓 注讻"诇. 讬砖 诇讛转讘讜谞谉 诇诪讛 诇讗 讛注诇讜 讛转讜住' 拽讜砖讬讬转诐 诪讬讚 注诇 讛诪砖谞讛 讘砖谞讬讛诐 砖诇讗 讘专砖讜转 讚爪"诇 驻讟讜专讬诐 讜讻驻讬 讛讙诪专讗 诇拽诪谉 (诪讞:) 砖讘讛讜讝拽讜 讝讛 讘讝讛 驻讟讜专讬诐 讘讬谉 讻砖砖谞讬讛诐 讘专砖讜转 讗讜 讻砖砖谞讬讛诐 砖诇讗 讘专砖讜转.
讜谞专讗讛 砖诇驻讬 讛讛"讗 砖诇 讛讙诪专讗 驻讟专讛 讛诪砖谞讛 讗驻讬诇讜 讛讝讬拽讜 讝讛 讘讝讛 诪砖讜诐 砖诇讝讛 讜诇讝讛 专砖讜转. 讜讻砖砖谞讬讛诐 砖诇讗 讘专砖讜转 讜讛讝讬拽讜 讝讛 讗转 讝讛 诇讬讻讗 驻讟讜专 讻讬 专拽 专砖讜转 驻讜讟专转. 讜讗讬诇讜 诇诪住拽谞讗 诪讚讜讘专转 讚讜拽讗 讻砖讛讜讝拽讜 讝讛 讘讝讛 讜诇讻谉 讛拽砖讜 讛转讜住' 砖讘讛讜讝拽讜 诪讛专讗讜讬 砖讬讛讬讜 驻讟讜专讬诐 讗祝 讻砖砖谞讬讛诐 砖诇讗 讘专砖讜转 讜讻诪讘讜讗专 诇拽诪谉 (诪讞.).
诇砖诐 讛住讘专转 讛讞讬诇讜拽 讛讝讛 注诇讬谞讜 诇讛谞讬讞 砖讘讛讝讬拽讜 讝讛 讗转 讝讛 诪注砖讛 讛谞讝拽 讛讜讗 讛诪讞讬讬讘, 讜讘讻谉 讚讜拽讗 讘专砖讜转 驻讜讟专转. 诪讗讬讚讱 讘讛讜讝拽讜 讝讛 讘讝讛 讗讬谉 诪注砖讛 讛谞讝拽 讛诪讞讬讬讘 砖讛专讬 讛讜讝拽讜 讗诇讗 讛诪讞讬讬讘 讛讜讗 讞住专讜谉 讘砖诪讬专转 讙讜驻诐,42 讜诇驻讬讻讱 讻砖诐 砖讘砖谞讬讛诐 讘专砖讜转 讗讬谉 讞讜讘转 砖诪讬专讛 诪讜讟诇转 注诇讬讛诐 讛"讛 讻砖砖谞讬讛诐 砖诇讗 讘专砖讜转 讗讬谉 讞讜讘转 砖诪讬专讛 讞诇讛 注诇 讛诪讝讬拽 诪讗讞专 砖讛谞讬讝拽 讛讜讗 砖诇讗 讘专砖讜转. 注讜讚 谞专讗讛 诇讜诪专 讻讬 讘砖诇诪讗 讻砖讛讜讝拽讜 讝讛 讘讝讛, 讜讻砖讛谞讬讝拽 讛砖转转祝 注诐 讛诪讝讬拽 讘注爪诐 讛谞讝拽, 讻砖砖谞讬讛诐 讘专砖讜转 讗讜 讻砖砖谞讬讛诐 砖诇讗 讘专砖讜转 讛讜驻拽注讛 讻诇 讞诇讜转 讛讚讬谉 砖诇 诪讝讬拽, 砖讛专讬 讗"讗 诇讛讞讬诇 砖诐 讜讚讬谉 诪讝讬拽 讻砖诇讗 讛讝讬拽 诇讘讚讜 讗诇讗 讘讬讞讚 注诐 讛谞讬讝拽. 诪讗讬讚讱 讘讛讝讬拽讜 讝讛 讗转 讝讛, 讘讗讜驻谉 砖讛诪讝讬拽 注砖讛 讗转 讻诇 诪注砖讛 讛谞讝拽 诇讘讚讜, 讘讬谉 讻砖砖谞讬讛诐 讘专砖讜转 讜讘讬谉 讻砖讛诐 砖诇讗 讘专砖讜转, 讗诪谞诐 讞诇 讛砖诐 诪讝讬拽 讗诇讗 砖讘砖谞讬讛诐 讘专砖讜转 讞诇 驻讟讜专 转砖诇讜诪讬谉 注讘讜专 讛诪讝讬拽. 讜驻讟讜专 讛转砖诇讜诪讬谉 讛讝讛 转诇讜讬 讚讜拽讗 讘诪讛 砖讛讜讗 讘专砖讜转, 讜讗讬诇讜 讻砖讛讜讗 砖诇讗 讘专砖讜转 诇讗 讞诇 驻讟讜专 转砖诇讜诪讬谉, 讜诇驻讬讻讱 讞讬讬讘, 讜讚讜"拽 讘讝讛 讛讬讟讘.
转讜住' 讚"讛 讗讬讛讜. 讝"诇 讜诪讬讛讜 诇注谞讬谉 讞讟讗转 讜诇注谞讬谉 诪诇拽讜转 讞讬讬讘转 讚专讞诪谞讗 讗讞砖讘讬讛 诇讛谞讗讛 诪注砖讛 注讻"诇. 讬砖 诇讞拽讜专 讘讻讜讜谞转 讛转讜住': 讬"诇 砖注"驻 讚讬谉 讞砖讜讘讛 讛谞讗讛 诇注谞讬谉 注讜谞砖讬谉 讻讗讬诇讜 注砖转讛 诪注砖讛, 讗"谞 砖讞讬讬讘转 注诇 讛讛谞讗讛 讘驻谞讬 注爪诪讛 讗祝 砖注"驻 讚讬谉 诇讗 注砖转讛 诪注砖讛, 讗讱 讙讝讬讛"讻 拽讜讘注转 砖讛讬讗 谞注谞砖转 注讘讜专 讛谞讗转讛 讘诇讬 诇注砖讜转 诪注砖讛.
讜讬转讻谉 砖讝讜讛讬 诪讞诇讜拽转 讛专讗砖讜谞讬诐. 注诇 讛讚讬谉 砖讗讚诐 讞讬讬讘 诇诪住讜专 讗转 谞驻砖讜 讘转讜讱 注砖专讛 诪讬砖专讗诇 注诇 诪爪讜转 拽讬讚讜砖 讛砖诐 砖讜讗诇转 讛讙诪' 讘诪住' 住谞讛讚专讬谉 (讚祝 注讚:) 讜讛讗 讗住转专 驻专讛住讬讗 讛讜讗讬 讜讗讘讬讬 注讜谞讛 讗住转专 拽专拽注 注讜诇诐 讛讬转讛. 讜讛拽砖讜 讘转讜住' (砖诐 讚"讛 讜讛讗 讻讜') 讝"诇 转讬诪讛 讚讛讜"诇 诇讗拽砖讜讬讬 注专讬讜转 讛讜讗讬 讻讜' 注讻"诇. 讜转讬专抓 专"转 砖讘讬讗转 注讻讜"诐 注诐 讗砖转 讗讬砖 讗讬谞讛 讙讬诇讜讬 注专讬讜转 讙诪讜专讛 讜诇讻谉 讗讬谉 讘讻讱 诪爪讜转 拽讬讚讜砖 讛砖诐 砖诇 讙讬诇讜讬 注专讬讜转. 讗讱 讻砖讬砖 讙讬诇讜讬 注专讬讜转 诪诪砖 讗祝 讗砖讛 讞讬讬讘转 诇诪住讜专 讗转 谞驻砖讛 注诇 拽讬讚讜砖 讛砖诐, 讜讗讬谉 诇讛 讛讬转专 砖诇 拽专拽注 注讜诇诐 讻讬 讛讛讬转专 砖诇 拽专拽注 注讜诇诐 讞诇 专拽 诇讙讘讬 讚讬谉 拽讬讚讜砖 讛砖诐 讘驻专讛住讬讗 讘转讜讱 注砖专讛 诪讬砖专讗诇. 诪讗讬讚讱 讛专讬讘"诐 转讬专抓 砖诇注谞讬谉 讙讬诇讜讬 注专讬讜转 驻砖讬讟讗 砖讞诇 讛讛讬转专 砖诇 拽专拽注 注讜诇诐 讜讗讬谉 讛讗砖讛 讞讬讬讘转 诇诪住讜专 讗转 谞驻砖讛 讘讙讬诇讜讬 注专讬讜转 诪砖讜诐 拽讬讚讜砖 讛砖诐. 讗讱 讗讘讬讬 讞讬讚砖 砖讗祝 讘诪爪讜转 拽讬讚讜砖 讛砖诐 讘驻专讛住讬讗 讗讬谉 讛讗砖讛 讞讬讬讘转 诇诪住讜专 讗转 谞驻砖讛. 讜讬转讻谉 诇驻专砖 讚讗诇讬讘讗 讚专"转 讞讬讚砖讛 讛转讜专讛 诇讙讘讬 讗讬住讜专讬 讙讬诇讜讬 注专讬讜转 砖讛讗砖讛 讗讬谞讛 讞砖讜讘讛 讻拽专拽注 注讜诇诐 讗诇讗 讻讗讬诇讜 注砖转讛 讗转 讛注讘讬专讛 讘拽讜诐 讜注砖讛, 讜诇驻讬讻讱 讞讬讬讘转 诇诪住讜专 讗转 谞驻砖讛 讜讛讛讬转专 砖诇 拽专拽注 注讜诇诐 讗讬谞讜 讞诇. 讜讗讬诇讜 讗诇讬讘讗 讚专讬讘"诐 讘讻诇 讙讬诇讜讬 注专讬讜转 讚注诇诪讗 讞砖讜讘讛 讛讗砖讛 讻砖讘 讜讗诇 转注砖讛 讜讻拽专拽注 注讜诇诐, 讜诇驻讬讻讱 讞诇 讛讛讬转专 砖诇 拽专拽注 注讜诇诐.
讗诪谞诐 讛注讬讜谉 讘转讜住' 砖诇驻谞讬谞讜 诪讜讻讬讞 讚诇砖讬讟转诐 讗讬谉 诪拽讜诐 诇讞拽讬专转谞讜 砖讛专讬 讛转讜住' 讗诪专讜 讚讘专讬讛诐 讘讬谉 诇注谞讬谉 诪讬转讛 讘讬谉 诇注谞讬谉 诪诇拽讜转 讜讞讟讗讜转. 讜讛诇讗 诇讜拽讬诐 讜诪讘讬讗讬诐 讞讟讗讜转 讚讜拽讗 讻砖讬砖 诪注砖讛, 讜讗祝 讛讗砖讛 讞讬讬讘转 诪诇拽讜转 讜拽专讘谉 讘讘讬讗讜转 讗住讜专讜转, 讜讘注"讻 砖讛转讜专讛 讛讞砖讬讘讛 讛谞讗转 讛讗砖讛 诇诪注砖讛 注讘讬专讛 讘拽讜诐 讜注砖讛 讜诇讗 讻讗讬住讜专 讛谞讗讛 讛谞注砖讛 讘砖讘 讜讗诇 转注砖讛.43
诇讻谉 谞专讗讛 砖讛讻诇 诪讜讚讬诐 砖讗祝 注讘讬专转 讛讗砖讛 讘讙"注 讛讞砖讬讘讛 讛转讜专讛 诇诪注砖讛 注讘讬专讛 讙诪讜专 讜诪砖讜诐 讻讱 诇讜拽讛 讜诪讘讬讗讛 讞讟讗转. 讜注讻"讝 住讜讘专 讛专讬讘"诐 砖讗讬谞讛 讞讬讬讘转 诇诪住讜专 讗转 谞驻砖讛 讘讙"注 讻讬 拽专拽注 注讜诇诐 讛讬讗. 讜讛讬讬谞讜 砖讘诪爪讬讗讜转 讛讬讗 砖讘 讜讗诇 转注砖讛. 讜讻讘专 讚谉 讛讙专"讞 讝爪"诇 讘谞讜讙注 诇拽讬讚讜砖 讛砖诐 讘专爪讬讞讛 讜讘讙讬诇讜讬 注专讬讜转, 讗诐 讛转讜专讛 讞讬讬讘讛 拽讬讚讜砖 讛砖诐 讘讻诇 讗讜驻谉 讗讜 砖讛转讜专讛 讞讬讬讘讛 讗转 讛谞讗谞住 砖讬讛讬讛 讘砖讘 讜讗诇 转注砖讛.44 讜讘讛转讗诐 诇讚讬讜谉 讛讙专"讞 诪转讘讗专转 诪讞诇讜拽转 专"转 讜讛专讬讘"诐. 诇专"转 讛转讜专讛 讞讬讬讘讛 诪住讬专转 谞驻砖 讘讻诇 讗讜驻谉, 讜诇讻谉 讘讙"注 讙诐 讛讗砖讛 讞讬讬讘转 诇诪住讜专 讗转 谞驻砖讛. 讜讗讬诇讜 讛专讬讘"诐 住讜讘专 砖讛转讜专讛 讞讬讬讘讛 讗转 讛讗谞讜住 砖讬讛讬讛 讘砖讘 讜讗诇 转注砖讛 讘诪爪讬讗讜转. 讜诪讗讞专 砖讛讗砖讛 拽专拽注 注讜诇诐 讜讘诪爪讬讗讜转 砖讘 讜讗诇 转注砖讛 诇诪专讜转 砖讛讬讗 注讜砖讛 诪注砖讛 注讘讬专讛 注"驻 讚讬谉 讜诇讜拽讛 讜诪讘讬讗讛 讞讟讗转 诪"诪 驻讟讜专讛 诪诪爪讜转 拽讬讚讜砖 讛砖诐.
40 注讬' 讘讘讬讗讜专 讛讙专"讗 诇讞砖谉 诪砖驻讟 住讬' 砖注"讞.
41 注讬讬谉 讘专诪讘"诐 讜专讗讘"讚 讘驻讬"讘 诪讛诇' 谞"诪 (讛诇讟"讝) 讜讘诪讙讬讚 诪砖谞讛.
42 注讬讬谉 讘砖讬注讜专 讛专讗砖讜谉 诇诪住讻转 讜诇诪注诇讛 注诇 讛诪砖谞讛 (诇讗:).
43 注讬讬谉 讘专砖讬诪讜转 砖讬注讜专讬诐 诇砖讘讜注讜转 讜谞讚专讬诐 讞诇拽 讗' 讚祝 拽驻"讛 讜诪砖"讻 讘砖诐 讛讙专"讞 讝爪"诇 讚讘拽专讘谉 讬砖 讚讬谉 诪讬讜讞讚 讚诪注砖讛 讘驻讜注诇 诪诪砖 砖讗讬谞讜 转诇讜讬 讘讞诇讜转 砖诐 讛诇讗讜. 讜讘讻谉 讗讬谉 诇讛砖讜讜转 讞讬讜讘 拽专讘谉 诇讞讬讜讘 诪讬转讛.
44 注讬讬谉 讘住驻专讜 注诇 讛专诪讘"诐 (驻"讛 诪讛诇' 讬住讜讚讬 讛转讜专讛 讛诇"讗).
专砖讬诪讜转 砖讬注讜专讬诐 诇讙专讬"讚 住讜诇讜讘讬讬爪'讬拽 (谞讬讜 讬讜专拽, 1998), 讘讗讚讬讘讜转 住驻专讬讗, 讘专讬砖讬讜谉 CC BY-NC.

